cyanic-selkie/wikianc huggingface dataset:
དབལ་ཤུལ་གསེར་རྟ།
སྙན་གྲགས་ཅན་གྱི་རི་དང་། མཚོ། སུམ་ཆེན་ཁག་གཅིག་བཅས་ཀྱི་མིང་།
གསེར་སྟོད་ཀྱི་མགོན་པོ་འབྲོང་རི་སྨུག་པོ། བཙུན་མོ་གཡུ་སྒྲ་ཕྱུག་མོ། ཧ་ལུང་གདོང་ར་དཀར་བོ། གསེར་སྨད་ཀྱི་རྔ་ལ་སྟག་རྩེ། རྫོང་གི་སྟག་རྣ་གཟིག་རྣ། གསེར་ལག་སྟག་རྩེ། ཁྱི་རའི་བློ་གྲོས་སྤུན་གསུམ། འཛི་ཆུང་ལྷ་རྩེ། དམ་ཅན་རྡོ་རྗེ་ལེགས་པ། བཀྲ་ཤིས་ལྷ་སྒང་རིང་མོ། ཁྲ་རྡུམ་རྡོ་རྗེ་འཕན་ཕྱུག ཐོ་རོའི་རྫ་བྲ་རི་ཁྲ། གསེར་གྱི་ཁ་ལ་རོག་པོ། རྒྱལ་ཆེན་སིལ་བོ་སིལ་དམར། ཁྲོམ་གྱི་ལྭ་རྩེ་དཀར་ལྡང་། གཡུ་བསེ་རྫ་རི་སྨུག་པོ། རཀྲཾ་བྱམས་པའི་གནས། གྲོགས་སྙིང་དཔའ་བོ་གཡུ་རྩེ། འདབ་མའི་སིལ་སྙན་ཕྱུག་ ཀ་རྒྱ་ལྷ་ཡི་བྲག་དཀར། ལྟེ་མའི་ལྟེ་ལག་བྲག་དཀར། གཡང་ལུང་འོ་མ་སྟག་རྩེ། འཕྲང་ཤུལ་ནོར་བུ་གཡུ་རྩེ། ཟླའི་མདའ་རིང་མདུང་རྩེ། སྐག་ཆུའི་དཀར་མོ་རྩེ་རྒྱལ། སྙིའི་གཡག་མགོ་དཀར་པོ། རྟ་རྔོག་དཔའ་བོ་མདུང་རྩེ། ལུང་ཕྲན་རྟ་མགོའི་རྭ་བ་དཀར་ནག ཨ་ཡུས་དཀར་མོ་རྩེ་རྒྱལ། ཆུ་ལུང་འོ་མ་སྟག་རྩེ། རྡོ་ལུང་ནས་སྒྱོ་ཕྱུག་མོ། ནས་སྐོངས་ཨ་མྱེ་ཕྱུག་མོ། ཚ་ཆུའི་རི་འཇོ་ནོར་ལྷ་ཕྱུག་མོ། ཧར་ཆེན་གཡག་སྙིང༌། ཧར་ཆུང་རྫ་དམར། སྒོག་གི་རི་ནག་མ། ཏ་ཟིའི་རྫ་ཁྲ་རྡོ་རྗེ་སེམས་དཔའ། ཏ་ཟིའི་འབྲི་བརྒྱ་ཕྱུག་མོ། རྒྱུ་ཚེར་གངས་རྒྱས། བྲང་གི་གླང་མ་རི་མཐོ། རྡོ་བླ་དཔའ་བོ་ལྕགས་རྩེ། རྡོའི་གནམ་ལྕགས་མདུང་རྩེ། རག་རའི་རྫ་དམར། རི་ཟབ་ལྕགས་རྩེ། གཙང་ཆེན་སྲིན་མོ། བྱ་སྙིང་མི་དཀར་དྲེལ་ཞོན། སྙན་ལུང་འོ་མ་སྟག་རྩེ། རི་འཕྱོར་གནམ་ལྕགས་མདུང་རྩེ། སྐྱ་རིང་ར་ཙ་ཐོག་རྒོད། རྫ་ཆེན་རྫ་རྒྱལ་འཕན་ཕྱུག གཏེར་སྲུང་མགར་བ་དམར་ནག ཀ་བཞིའི་རྡོ་རྗེ་དྲག་རྩལ། ལྷ་ལུང་ཀླུ་མཁར་ཕྱུག་མོ། ཨ་ལྕགས་དཔའ་བོ་ཡ་རྒོད། ཁྱོམ་ལམ་དཔའ་བོ་གཡུ་རྩེ། ཀ་ཐུང་རྫ་བཀྲ་ཕྱུག་མོ། ཅོག་ར་རྫ་རྒྱལ་ཕྱུག་མོ། རི་ཁྲ་དཔའ་བོ་ལག་ལྡན། རྡོ་ལག་དྲེལ་དཀར་ནོར་བུ་གཡུལ་རྒྱལ། ཞང་བློན་ནོར་བུ་དགྲ་འདུལ། བཙན་གྱི་ཟེ་དམར་བན་ལུང་། རྔ་རླུང་ལྷ་རྩེ་ཞལ་དཀར། འཕྲང་ཤར་ཤན་པ་དམར་དྲིས། ཁྱི་ཉ་ཟེ་རྒྱལ་ཕྱུག་མོ། སྟག་རྩེ་ནོར་བུ་གཡུལ་རྒྱལ། ཁྱ་ལྡུམ་དཔའ་བོ་རྡོ་རྗེ། སྟག་རྩེ་རྡོ་རྗེ་ཐིག་ལེ་རྩལ། མཚོ་ལུང་ལ་རྩེ་ཕྱུག་མོ། ཡུལ་སྲུང་རྡོ་རྗེ་དགྲ་འདུལ། ཧྲེ་རའི་དུང་དཀར་ཕྱུག་མོ། སྐྱ་རིང་གཡུ་རྩེ་གཟིག་གི་ཐིག་ལེ་ཅན། གཙང་ཆེན་སྲིན་མོ། ཨ་མཐོའི་ནོར་རྒྱལ་ཕྱུག་མོ། དཀར་མོའི་རྩེ་རྒྱལ། རྒྱུ་བླ་འོ་མ་སྟག་རྩེ། ངང་མཆུ་རྡོ་རྗེ་དཔལ་བརྩེགས། གཡུལ་རྒྱལ་སྙག་གི་དེའུ་ལེ། དེ་དཀར་དེའུ་ལེ། ཕྱུག་གི་ཁྲ་ལྡུམ། སྒྲོག་གི་ཧྲེ་ཅོར། དངུལ་ཆུ་རྡོ་རྗེ་ལྷ་མོ། ཁྱ་ལྡུམ་དཔའ་བོ་དགྲ་འདུལ། འབོས་ཆེན་སྤྱོད་ཕུར་ཁྱུང་གི་རི། དྲང་སྲོང་པདྨའི་ཕུག ཁྲི་སྟོད་ཀྱི་བན་དེ་དཀར་དྲིས། ཁྲི་སྨད་ཀྱི་ཉ་རྒྱ་རི་བཙན། འབྲུག་རྡོ་རྗེ་ཁྱུང་བརྩེགས་སོགས་གྲགས་ལྡན་བརྗིད་ཉམས་ཆེ་བའི་རི་བོ་རྣམས་དང༌། དེ་བཞིན་ཆུ་དཀར་འོ་མའི་མཚོ། སྟོང་བཟའི་ན་མཚོ་ཕྱུག་མོ། སྙི་སྟོད་ཀྱི་སྙི་མཚོ་ཁྱ་ལི། བྱའི་སེ་ལོའི་མཚོ། རྫོང་གི་སྟག་རྣ་གཟིག་རྣའི་མཁའ་འགྲོ་སྡེ་ལྔའི་བླ་མཚོ་བདུན་སོགས་མཚོ་དང་མཚེའུ། དེ་བཞིན་སྙིའི་མེ་སྒྱོགས་ཁ་མདོ། འོམ་བུའི་མཚོའི་སུམ་མདོ། བྲང་གི་རྒྱ་མཁར་སུམ་མདོ། འཛི་དོམ་ཁ་མདོ། གསེར་ལག་ཁ་མདོ་སོགས་མདོ་ཆེན་མང་པོ་ཡོད་པ་རེད།
ཁྲི་བཞི་ཁ་བསྡོང་གི་དམག་འཁྲུགས་ཁྲོད་འཆི་བར་མི་སྐྲག་པའི་དབལ་ཤུལ་དཔོན་ཆེན་རིག་འཛིན་དོན་གྲུབ་དང༌། དུམ་བུ་དྲུག་ཏུ་བགོས་པའི་མདོ་སྨད་མགོ་ལོག་དབལ་ཤུལ་གསེར་རྟའི་ཡུལ་ཁམས།
༡༽ སྤྱི་ལོ་༡༩༨༧་ལོར་བོད་གཞུང་ཤེས་རིག་ལས་ཁུངས་ཀྱིས་དཔར་བསྐྲུན་བྱས་པའི་ཉག་རོང་ཨ་བསྟན་གྱི་མི་ཚེའི་བྱ་བཞག་དངོས་མྱོང་མ་འོངས་དྲན་བསྐུལ་གྱི་ཤོག་ངོས་༡༨༨་པར། རྫ་སྟོད་ཏིང་ཁོག་ཟེར་བའི་སྟོད་ལ་ཡོད་སྐབས་རྒྱ་དམག་གྲངས་མང་སླེབས་བྱུང་བས་ང་ཚོ་མི་ཧྲག་རྣམས་ཀྱིས་འཐབ་སྟེ་རྒྱ་མི་བཅུ་སྐོར་བསད་ནས་ང་ཚོར་ཉེས་སྐྱོན་མེད་པའི་ངང་བུད་མེད་རྣམས་ཀྱིས་རྟ་ཁལ་དེད་རྗེས་སོང་ནས་བརྡ་(ཟླ་)ཁོག་ཕྱོགས་སུ་སོང་བ་ཡིན། བརྡ་(ཟླ་)སྟོད་ལ་གྲྭ་ལག་ཕྱག་ཚ་སྤྲུལ་སྐུ་དང༌། བརྡ་(ཟླ་)ཐར་མ་ཐམས་ཅད་ཀྱིས་ངོ་རྒོལ་བྱས་ནས་འདུག་པ། ང་ཚོ་རྡ་(ཟླ་)སྟོད་སྤེན་རྒན་མ་ཟེར་བའི་ལུང་པ་ལ་བསྡད་ཡོད། ལུང་པ་དེའི་སྟོད་ཕྱོགས་ལ་ཕྱག་ཚ་སྤྲུལ་སྐུའི་ཤོག་ཁག་ཡོད། དེའི་ཕྱོགས་ནས་རྒྱ་དམག་སུམ་བརྒྱ་སྐོར་བྱུང་བས་ཕྱོགས་ཐམས་ཅད་ཀྱིས་འཐབ་པས་ཕྱག་རྩ་(ཚ་)སྐོར་གྱི་དངོས་རྫས་རྣམས་ཤོར་སོང༌། རྒྱ་དམག་༢༥་སྐོར་བསད་འདུག ང་ཚོའི་ཤོག་ནས་མི་བཞི་ཤོར་སོང༌། དེ་ནས་འགུ་ལོག་བསེ་ཐར་(གསེར་རྟ)ཕྱོགས་སོང་བ་ཡིན། ཞེས་དང༌། ཡང་དེར། དེ་ནས་བསེ་ཐར་(གསེར་རྟ)ནང་འབྱོར་སོང༌། བསེ་ཐར་(གསེར་རྟ)ནང་ངོ་རྒོལ་མཁན་ཅི་མང་འདུག སྐབས་དེར་བསེ་ཐར་(གསེར་རྟའི་དབལ་ཤུལ་)དཔོན་རིགས་འཛིན་དོན་གྲུབ་དང༌། ཀྲེ་བོ་དགུ་མདའ་དཔོན་ངག་ཆུང༌། དབང་ཆེན་དཔོན་སྐོར་གྱི་དཔོན་བར་ཚུ་(དབལ་ཤུལ་པད་ཚུལ་)རྐང་ཚ་སྒྲོལ་མ་སྐྱབས། གྲྭ་ལག་ཕྱག་ཚ་སྤྲུལ་སྐུ། གླིང་རུ་ཚུལ་ལོ། ཡིད་ལྷུང་ཙ་ཤུལ་སྤྲུལ་སྐུ་དང༌། ང་ཚོ་ཉག་རོང་བ་བཅས་འཛོམས་ནས་གྲོས་བྱུང་དོན་ལ་འདི་ཁུལ་སྡོད་པས་དོན་ཕན་མི་ཆེ་བས་ལྷ་སའི་ཕྱོགས་སུ་འགྲོ་རྒྱུ་བློ་འཆམས་བྱུང༌ཡང་རྟ་ཁལ་རྣམས་ཤ་ཞན་པས་འགྲོ་ཐབས་མི་འདུག ཟླ་ལྔ་བའི་སྐོར་ལ་འགྲོ་རྒྱུ་གྲོས་འཆམས་སོང༌། སྐབས་དེར་བསེ་ཐར་(གསེར་རྟ)སྡེ་ཤུགས་ཆེན་པོ་འདུག་ཀྱང་ཡུལ་ལུང་དེར་ཕྱེ་ཟ་རྒྱུ་ཡོད་མཁན་མི་འདུག མདའ་རྫས་ཀྱང་ཤིན་ཏུ་དཀོན་པས། མདའ་རེ་ལ་དྭ་སྒོར་བརྒྱད་ནས་བཅུ་བར་དང༌། རྟ་རྒོད་མ་རེ་ལ་མདའ་རྫས་བཅུ་ཙམ་རེད། གཡག་རབ་རེ་ལ་མདའ་གསུམ་རེ་རེད། དེ་ཡང་རང་རང་དགོས་མཁོས་ཉུང་ཤས་ལས་མང་པོ་ཚོང་རྒྱུ་མེད། ཅེས་དང༌།
༤༽ མཁས་དབང་ནམ་མཁའི་ནོར་བུས་བརྩམས་པའི་བྱང་འབྲོག་གི་ལམ་ཡིག་ལག་བྲིས་དེབ་གཟུགས་ཀྱི་ཤོག་ངོས་༢༦་པའི་སྒང་ནས་མར་བརྩིས་པའི་ཐིག་ཕྲེང་གཉིས་པར། གསེར་ཐ་(རྟ་)ནི་རྫ་ཆུ་ཁ་བའི་ཤར་མཐའ་དང༌། ཨ་མྱེ་རྨ་ཆེན་གྱི་ལྷོ་ནུབ་ཏུ་ཡོད་ཅིང༌། དེ་ཡང་ཨ་མྱེ་རྨ་ཆེན་གྱི་མཐའ་སྐོར་དུ་ཆགས་པའི་ཡུལ་སྤྱིའི་མིང་ལ་འགོ་ལོག་ཅེས་སུ་གྲགས་པ་ལྟར་གསེར་ཐ་(རྟ)ནི་མགོ་ལོག་གི་ནང་ཚན་འབྲོག་ཡུལ་བཙན་ཤོས་ཤིག་ཡིན་པ་རེད། ཅེས་གསལ།
༦༽ ཀེའུ་ཚང་སྤྲུལ་སྐུ་འཇམ་དཔལ་ཡེ་ཤེས་ཀྱི་རང་རྣམ་མ་བསྐུལ་ཀུན་གྱིས་མཐོང་བ་སྐྱིད་སྡུག་གི་མྱོང་བྱ། ཞེས་པའི་ཤོག་ངོས་༣༤༠་བའི་ཐིག་འཕྲེང་༡༩་བར། གསང་སྔགས་སྔ་འགྱུར་བའི་ཆོས་འབྲེལ་གསན་བཞེས་མཛད་པའི་ཚད་ལྡན་གཏེར་སྟོན་རིན་པོ་ཆེ་བསོད་ནམས་རྒྱལ་པོས་མགོ་ལོག་སེ་ཐར་(གསེར་རྟ་)ཕྱོགས་ནས་གཏེར་བཞེས་པའི་རིན་པོ་ཆེའི་རྡོ་རིགས་རྒྱབ་མདུན་དམར་ལྗང་ངོས་གཉིས་སོ་སོར་རྟ་མགྲིན་དང༌། ཕག་མོའི་སྐུ་འདྲ་སོ་སོའི་གཟུངས་སྔགས་བཅས་འབུར་དོད་རང་བྱོན་གྱི་རྟ་ཕག་བླ་རྡོ་ངོ་མཚར་ཤིན་ཏུ་ཆེ་བ་གཏེར་བྱང་ནང་གསལ་ལྟར། ༸གོང་ས་༸སྐྱབས་མགོན་ཆེན་པོར་སྙན་ཐོག་ནས་འབུལ་ལམ་ཞུ་གནང་མཛད་པ་རབ་བྱུང་བཅོ་ལྔ་བའི་མེ་སྟག་ལོར། ས་གནས་ནས་གདན་ཞུར་ཀེའུ་ཚང་རིན་པོ་ཆེ་དང༌། ཤིང་བཟོ་ཀུན་དགའ་རྒྱལ་མཚན་ཆེད་བརྫོངས་གནང་བ་བཞིན་རྟ་ཕག་བླ་རྡོ་གདན་དྲངས་ཏེ། ༸གོང་ས་ཆེན་པོར་འབུལ་གནང་ལ་དགྱེས་མཉེས་ཀྱིས་ལེགས་སྐྱེས་གནང་ཆ་བསྩལ་ཞིང༌། རྟ་ཕག་བླ་རྡོའང་སྤྱན་གླང་ཕོ་བྲང་གི་གཟིམ་ཆུང་བསྐལ་བཟང་བདེ་འཁྱིལ་གྱི་གཟིམ་སྦུག་རྟེན་གྲས་སུ་བཞུགས་པར་རྟེན་དེབ་ནང་ཡོད་པ་དངོས་སུ་ཐོས། ཞེས་གསལ། ༼སྒྲིག་མཆན། ༸གོང་ས་༸སྐྱབས་མགོན་སྐུ་ཕྲེང་༡༤་བ་ཆེན་པོའི་བཀའ་འབྲེལ་ལྟར་དར་ཧན་ཀེའུ་ཚང་ཡེ་ཤེས་སྨོན་ལམ་དཔལ་བཟང་པོའི་ཡང་སྤྲུལ་ཀེའུ་ཚང་རིན་པོ་ཆེ་འཇམ་དཔལ་ཡེ་ཤེས་ཆོས་ཀྱི་སྨོན་ལམ་མཆོག་གིས་བོད་རྒྱལ་ལོ་༢༡༡༦་ས་སྦྲུལ་ཟླ་༡༢་ཚེས་༡། སྤྱི་ལོ་༡༩༩༠་ཟླ་༡་ཚེས་༢༧་ཉིན་རྫོགས་པར་བྲིས་པ་ཡིན་ཞིང༌། གཏེར་སྟོན་བསོད་ནམས་རྒྱལ་པོ་ཞུ་བ་དེ་མཁན་ཆེན་འཇིགས་མེད་ཕུན་ཚོགས་ཀྱི་སྐུ་གོང་མ་གཏེར་ཆེན་ལས་རབ་གླིང་པ་ཡིན་ནོ། །༽
༧༽ མཁས་དབང་ངག་དབང་སྐལ་ལྡན་གྱིས་དབྱིན་ཡིག་ཏུ་བརྩམས་ཤིང༌། མཁས་དབང་གདོང་ཐོག་བསྟན་པའི་རྒྱལ་མཚན་གྱིས་བོད་བསྒྱུར་གྱིས་ཨ་རིའི་ས་པཎ་བཤད་སྒྲུབ་གླིང་གིས་སྤྱི་ལོ་༢༠༠༦་ལོར་དཔར་བསྐྲུན་བྱས་པའི་རྗེ་བཙུན་བླ་མ་དམ་པ་སྡེ་གཞུང་ལུང་རིགས་སྤྲུལ་སྐུ་བྱམས་པ་ཀུན་དགའ་བསྟན་པའི་ཉི་མ་རིན་པོ་ཆེའི་རྣམ་ཐར་དད་གསུམ་པདྨོ་བཞད་པའི་ཉིན་བྱེད། ཅེས་པའི་ཤོག་ངོས་༩༧་པའི་ཐིག་འཕྲེང་༣་པར། སྡེ་གཞུང་འབྲོག་སྡེའི་དཔོན་རྒྱུད་ནི། གླིང་རྗེ་གེ་སར་རྒྱལ་པོའི་ཟུར་སྲས་གེལ་པ་ཁ་ཤོ་བྱ་བའི་རིགས་ལས་མཆེད། བོད་དུ་གྲགས་པའི་རུས་ཆེན་བཞི་ལས་ལྡོང་གི་རུས་ཡིན། དེ་ལ་ནང་ཚན་གྱི་བྱེ་བྲག་དུ་མ་ཡོད་པའི་ནང་ནས་ལྦ་(དབལ)ཤུལ་ཏེ་མགོ་ལོག་གསེར་ཐ་དང་རིགས་གཅིག་པའི་ལྦ་(དབལ)ཤུལ་ཨ་འབུམ་ཚང་ཞེས་གྲགས་པའི་མདོ་སྨད་ཀྱི་དཔོན་སྐྱ་ཆེ་གྲས་ཤིག་ཡིན། ཞེས་དང༌། ཤོག་ངོས་༡༦༡་པར། སྐབས་དེ་ཤེད་དུ་མགོ་ལོག་གསེར་རྟ་ཡུལ་གྱི་གཏེར་སྟོན་ཨོ་རྒྱན་ཕྲིན་ལས་གླིང་པ། ཡོངས་གྲགས་སུ་ཨ་པམ་(ཨ་ཕང)གཏེར་སྟོན་(༡༩༤༤་ལོ་ཙམ་ལ་འདས།) དང་མཇལ་འཕྲད་བྱུང༌། གཏེར་སྟོན་དེ་མི་ཉག་ནང་འཁྱུག་སྐོར་མཛད་མཐར་དེར་འདས། མ་འདས་སྔོན་ལ་ཁོང་ས་སྐྱ་འཁོན་གྱི་རིགས་སུ་འཁྲུངས་ཡོང་གསུངས་མྱོང༌། ཞེས་གསལ།
༩༽ སྐྱབས་རྗེ་ཛེ་སྨད་རིན་པོ་ཆེས་བརྩམས་པའི་བསིལ་ལྡན་ཁ་བ་རི་བའི་བརྟན་གཡོའི་ཡུལ་སྣང་རགས་པར་ཤར་བའི་བརྗེད་བྱང་ཀུན་གསལ་དངུལ་དཀར་མེ་ལོང་ཞེས་བྱ་བར། མདོ་སྨད་ཨ་མདོ་མགོ་ལོག་གི་ལོ་རྒྱུས་ནི་མགོ་ལོག་ཁང་རྒན་ཤོག་ཆེན་སྡེ་མི་ཚང་ལྔ་སྟོང་ཙམ་ཡོད་པ་དེའི་དཔོན་དབང་གཅེས། གཉིས་པ། མགོ་ལོག་གོང་མ་ཚང་ཞེས་པ་ནས། བདུན་པ། མགོ་ལོག་ཝ་ཤུལ་གསེར་ཐ(དབལ་ཤུལ་གསེར་རྟ།)སྡེ་མི་ཚང་ཉིས་ཁྲི་ཙམ་ཡོད་སྐད། དེའི་ཁུངས་༼ཁོངས་༽སུ་དཔལ་ནག་པོ་ཆེན་པོ་ཚོགས་ཀྱི་བདག་པོའི་གནས་རི་ཆེན་པོ་གསེར་གྱི་འབྲོང་རི་སྨུག་པོ་ཞེས་ཡོངས་གྲགས་ཅན་དེ་ཡོད། ཅེས་གསལ། (སྒྲིག་མཆན། ཛེ་སྨད་རིན་པོ་ཆེ་ནི་༡༩༢༧་ལོར་མདོ་སྟོད་ཁམས་ཀྱི་འདབ་ཡང་སྟེང་དུ་འཁྲུངས། དགུང་གྲངས་༡༡་པར་དགའ་ལྡན་ཤར་རྩེ་གྲྭ་ཚང་ལ་ཆོས་ཞུགས་མཛད། ཁོང་སྐྱེས་སྟོབས་ཀྱི་མཁྱེན་རབ་ཤིན་ཏུ་རྣོ་བས་སྤྱི་ལོ་༡༩༤༨་ལོར་དགུང་གྲངས་༢༡་ཐོག་ལྷ་ལྡན་སྨོན་ལམ་ཆེན་མོར་དགེ་བཤེས་ལྷ་རམས་པའི་མཚན་བཞེས་གནང༌། ༸གོང་ས་མཆོག་རྒྱ་གར་ནག་ཏུ་ཕེབས་སྐབས་གལ་ཆེའི་འཐུས་མིའི་ཁོངས་ཆིབས་ཞབས་སུ་བཅར། སྤྱི་ལོ་༡༩༥༩་རྗེས་ལ་བཙན་བྱོལ་ནང་དགེ་རྒན་འོས་སྦྱོང་གི་དབུ་བཞུགས་དང༌། སློབ་གྲྭ་ཁག་གི་སློབ་སྤྱི་སོགས་སྤྱི་ཚོགས་ཞབས་ཞུ་གནད་སྨིན་མཛད། ཁོང་ནི་བོད་ཀྱི་ཆོས་དང༌། རིག་གཞུང་། རྒྱལ་རབས་ལོ་རྒྱུས་སོགས་ལ་མཁས་པ་རྩེ་ཕུད་ཅིག་ཡིན་པ་དང༌། གསུང་རྩོམ་ཡང་པོད་ཆེན་དྲུག་ཡོད་པ་རེད།)
༡༡༽ ཆོས་སྡེ་ཆེན་པོ་དཔལ་ལྡན་འབྲས་སྤུངས་བཀྲ་ཤིས་སྒོ་མང་གྲྭ་ཚང་གི་ཆོས་འབྱུང་ཆོས་དུང་གཡས་སུ་འཁྱིལ་བའི་སྒྲ་དབྱངས། ཞེས་པའི་སྨད་ཆའི་ཤོག་ངོས་༣༧༧་པར། དབལ་ཤུལ་ཡེ་བློ་རིན་པོ་ཆེའི་མཛད་རྣམ་རང་རྩོམ། ཁོ་བོའི་སྐྱེ་འཕྲེང་གོང་མར་བརྩི་བ་དགེ་བཤེས་ཡེ་བློ་ནི་འགུ་ལོག་གསེར་རྟར་འཁྲུངས། ཁོང་གི་ལོ་རྟགས་ཤིང་བྱ་ཡིན་པས་དེ་ལྟར་ན་སྤྱི་ལོ་༡༨༨༥་ལོར་འཁྲུངས། ཡབ་ཡུམ་སོགས་ནི་རྙིང་མ་དང་དགེ་ལུགས་གཉིས་ཀར་ཁྱད་མེད་དད་པ་ཞུ་མཁན་ཞིག་ཡིན་འདུག ཅེས་གསལ། ༼ཆོས་འབྱུང་འདི་རྩོམ་པ་བོ་ནི་འབྲས་སྤུངས་ཁྲི་བ་དང༌། སྒོ་མང་གྲྭ་ཚང་གི་གདན་རབས་བདུན་ཅུ་དོན་གཅིག་པ་སྐྱབས་རྗེ་མཁན་ཟུར་བསྟན་པ་བསྟན་འཛིན་མཆོག་གིས་བརྩམས་ཤིང༌། སྤྱི་ལོ་༢༠༠༣་ཟླ་༧་ཚེས་༡༥་ཉིན་སྒོ་མང་དཔེ་མཛོད་ཁང་གིས་མ་དཔེ་དག་བསྒྲིགས་དང༌དཔར་བསྐྲུན་ཞུས།༽
དངོས་ཡོད་གནས་ཚུལ་ལ་དབལ་ཤུལ་གསེར་རྟ་མདོ་སྨད་ཡིན་པར་འཕགས་མཆོག་ཕྱག་ན་པདྨོ་དང༌། རྒྱལ་དབང་པདྨ་ཀ་ར་སོགས་ཀྱིས་ཚད་མའི་ལུང་གིས་གྲུབ་པའི་སྐོར།
གནམ་ལོ་བྱ་ལ་བབ་པ་ན། །མདོ་ཁམས་སྨད་ཀྱི་ས་ཆ་རུ། །
མ་འགྲོ་དྲུག་དག་ཞིང་འདྲེན་ནོ་གསུངས། །
༤༽ གཞན་ཡང༌། མཁན་ཆེན་འཇིགས་མེད་ཕུན་ཚོགས་འབྱུང་གནས་དཔལ་བཟང་པོའི་གསུང་འབུམ་གླེགས་བམ་གསུམ་པར་སྙིགས་དུས་བསྟན་པའི་གསལ་བྱེད་གཅིག་པུ་ཆོས་རྗེ་དམ་པ་ཡིད་བཞིན་ནོར་བུ་འཇིགས་མེད་ཕུན་ཚོགས་འབྱུང་གནས་དཔལ་བཟང་པོའི་རྣམ་ཐར་བསྡུས་པ་དད་པའི་གསོས་སྨན། ཞེས་བྱ་བའི་ཤོག་ངོས་༣༦༩་ཐིག་ཕྲེང་༧་པར། དེ་ལྟར་དུ་པདྨའི་ལུང་བྱང་རབ་གསལ་འཕྲུལ་གྱི་མེ་ལོང་ལས་ཀྱང༌།
ཅེས་དང༌།
སྐྱབས་རྗེ་སེ་ར་ཡང་སྤྲུལ་རིན་པོ་ཆེའི་རྣམ་ཐར་དད་གསུམ་པདྨོ་འབྱེད་པའི་ཉིན་བྱེད་ཀྱི་ཤོག་ངོས་༤༦་པའི་ཐིག་ཕྲེང་༦་པར་ཕྱིས་སུ་རྫོང་སར་མཁྱེན་བརྩེ་འཇམ་དབྱངས་ཆོས་ཀྱི་བློ་གྲོས་ལ་བརྟགས་ཞུ་ཕུལ་བའི་ལན་གྱི་ངོས་འཛིན་ནི།
རྡོ་རྗེ་དཔའ་བོའི་རྟགས་མཚན་འཆང༌། །རྣལ་འབྱོར་སྐལ་བཟང་ཀུན་ཏུ་བཟང༌། །
༢༡༽ གཞན་ཡང༌། དབལ་ཤུལ་བསོད་ནམས་དར་རྒྱས་ཀྱིས་བརྩམས་པའི་གསེར་ཐལ་གྱི་ལོ་རྒྱུས་དང་སྲོལ་རྒྱུན། ཞེས་པའི་ནང་གསེར་འབྲོག་གི་ཁྲིམས་བཤད། ཅེས་པར། ད་དེ་རིང་མདོ་སྨད་གསེར་ཡུལ་འཛིན་མའི་གཞི་ཁྱོན་འདི་ན་ཞེས་སོགས་གོང་དུ་རྒྱས་པར་དྲངས་པ་ལྟར་རོ། །
ཆེད་ཞུ། ལོ་ཤས་སྔོན་ནས་དབལ་ཤུལ་གསེར་རྟའི་ལོ་རྒྱུས་སྤྱི་དང་ལྷག་ཏུ་གསེར་རྟ་མདོ་སྟོད་སྨད་གང་གི་ཁོངས་སུ་གཏོགས་མིན་སོགས་ང་ལ་སྐད་ཆ་འདྲི་མཁན་བྱུང་བས། ངས་ཀྱང་སྔོན་བྱུང་ལོ་རྒྱུས་གཞིར་བཞག་ན་དབལ་ཤུལ་གསེར་རྟ་མགོ་ལོག་ཡིན་པ་དང་། ལྷག་ཏུ་ངེད་དབལ་ཤུལ་དཔོན་ཚང་གི་ཕ་ཁུ་ཆེ་རྒན་ཚོའི་སྐུ་རིང་ནས་ང་ཚོ་མདོ་སྨད་ཨ་མདོ་ཡིན་གསུང་རྒྱུ་རེད། མ་གཏོགས་མདོ་སྟོད་ཡིན་ཁམས་ཡིན་གསུང་རྒྱུ་མ་རེད་ཅེས་བཤད་ཡོད་པས་དེ་ལྟར་དུ་དབལ་ཤུལ་གསེར་རྟའི་ལོ་རྒྱུས་ལ་སུས་ཀྱང་བཟོ་བཅོས་མི་བྱེད་པར་ཀུན་གྱིས་བདག་པོ་རྒྱག་རྒྱུ་དང་། ཚང་མས་ཡ་རབས་སྤྱོད་བཟང་ངང་ལ་གནའ་དེང་གི་ཤེས་ཡོན་སློབ་སྦྱོང་ལ་ཧུར་བརྩོན་གནང་རྒྱུའི་རེ་བསྐུལ་དུ་དབལ་ཤུལ་ཚེ་སྒྲུབ་མགོན་གྱིས་བོད་རབ་བྱུང་བཅུ་བདུན་པའི་ཆུ་འབྲུག་ལོའི་བོད་ཟླ་ལྔ་པའི་ཚེས་གཅིག་དང་། སྤྱི་ལོ་༢༠༡༢ ལོའི་ཟླ་ ༦ ཚེས་ ༢༠ ཉིན་སྤེལ། ཞེས་གསལ་བ་ལྟར་རོ།།
མདོ་སྨད་གཅིག་སྒྲིལ་ཚོགས་པ་གསར་འཛུགས་སྐབས་ཀྱི་གྲོས་ཆོད་ཡིག་ཆའི་ངོས་བཤུས།
དོན་ཚན་བཞིན་བ། ༼༤༽ དབུས་བོད་གཞུང་ཆེན་མོའི་ཞི་དྲག་གི་ལས་དོན་རྣམས་ལ་དགའ་མུས་དྭང་ལེན་ཐོག་རྒྱུག་དམྱལ་བ་དང་། རྒྱོབས་ཕ་མགོ་ལྟར་རྟག་ཏུ་ཞུ་སེམས་འགྱུར་མེད་ཀྱི་དམ་བཅའ་བརྟན་པོ་བཟུང་དགོས།
བཀའ་སྡེ་སྣོད་གསུམ་གྱི་ངོ་སྤྲོད་རག་བསྡུས།
བཀའ་ལ་སྡེ་སྣོད་གསུམ་དུ་ཕྱེ་ཚུལ།
ཁལ་ཁ་སུ་
༼དུང་དཀར་ཚིག་མཛོད་ཆེན་མོ་༽ནས་བཏུས།
ཁལ་ཁ་ཚོ་པ་བདུན་
འདི་སྐོར་གྱི་དཔྱད་གཞི་ཁ་གསལ་ཞིག་མ་རྙེད་པས《སུམ་པ་ཆོས་འབྱུང》ལྕགས་དཔར་མའི་ཤོག་གྲངས༡༠༠༤ནས༡༠༠༥བར་གསལ་བ་ལྟར་བཀོད་ན། མདོར་དྲིལ་ན་སོག་པོ་སྔ་དུས་ཁྲི་སྐོར་བཞི་བཅུ་ཡོད་པའི་སུམ་ཅུ་པེ་ཅིན་དུ་ལུས། བཅུ་ཕྱི་ལོགས་ལ་ཐོན་པའི་བཞི་ལ་ཨོའི་ལོད(ཇུན་གར་སྨད)ཟེར། བར་དུ་ཕྱིའི་སོག་པོ་ལ་རྒྱབ་ཀྱི་ཨོའི་ལོད་དང༌། སྨད་ཀྱི་མོན་གོལ་གཉིས་ལས་ཕྱི་མ་ལ། གཡས་རུ་གསུམ་ནི། ཨོར་ཏུ་སུ། ཐུ་མེད་བཅུ་གཉིས། ཨ་རུ་ཧོར་ཆེན། གཡོན་རུ་གསུམ་ནི། ཆ་ཧར། ཧལ་ཧ། ཨུར་ཧན་ཟེར། དུས་ཕྱིས་མོང་གོལ་དང༌། ཧལ་ཧ། ཨོའི་ལོད་གསུམ་དུ་འབྱེད། དེ་ལས་མོང་གོལ་ཚོ་ཆེན་བཞི་བཅུ་ཟེར་བ་གོང་སྨྲོས་ལྟར་ཚོགས་འདུས་དྲུག་ཏུ་འདུས་པ་ནི། རྨ་ཆུའི་ཕུག་གི་ཨོར་ཏུ་སུའི་ས་ཆ་ཨེ་ཁེ་ཇོ་བོ་ན་ཝང་དང༌། ཧད་གིན། འོ་ཐོག ཏ་ལང༌། ཨ་ཤང༌། ཇོན་གར་དྲུག མཁར་སྔོན་པོའི་རྒྱབ་ཀྱི་ཨུ་ལན་ཆབ་ན། དུར་བེད། ཁུའུ་ཁེད། ཆོས་ཁུར། ཧལ་ཧ། ཨུ་རང་སྟོད་སྨད་བར་གསུམ་སྟེ་དྲུག ཇོའུ་སའོ་ཏིའན། པཱ་རིན། ཨོང་ཉོད། ནའི་མན། ཨོའུ་ཧན། ཇ་རོང༌། ཁེ་ཤིག་ཐན། ཨ་རུ་ཧོར་ཆིན་དང་བདུན། ཞི་ལེའི་ན་གེལ་ན། ཨ་པ་གྭ སོ་ཉིད། ཨོང་ཉོད། ཧུའི་ཆིང་Tཧན་ཆེན་དང་ལྔ། ཡོ་སོག་ཐུན། ཐུ་མེད་ཇ་ལིང༌། ཧོར་ལོས། ཧ་ཆོ་ཧོར། ཨ་པ་ག་ནར། ཧོར་ཆེན་དང་དྲུག ཇེ་རེའི་མུ་ན། ཧོར་ཆེན་ཚོ་བཅུ། ཨུ་ཅུ་མུ་ཇིའོ། ཧལ་ཧ་ལ་ཚོབདུན་ཡོད་ཀྱང༌། གཡས་རུ་ཇ་སག་ཐུ་ཧན། དབུས་རུ་ཐུ་ཞེའི་ཐུ། གཡོན་རུ་ཆེ་ཆེན་ཧན་གྱི་ཤོག་ཁ་གསུམ་དུ་འདུའོ། །ཞེས་འབྱུང་།
ཁུ་འགྱུར་གསལ་བའི་མཆོག་
གསང་སྔགས་སྔ་འགྱུར་གྱི་བླ་བརྒྱུད་དུ་བཞུགས་པའི་ཟ་དམ་རིན་ཆེན་དབྱིག་གི་སློབ་མ་སྟེ། ཡར་ལུང་ཕྱོས་སུ་འཁྲུངས། རྟེན་དགེ་སློང་ཡིན་པ་དང་། དགུང་ལོ་ང་བདུན་ལོན་པའི་ཚེ་ཟ་དམ་རིན་ཆེན་དབྱིག་དང་མཇལ་ཏེ་རྡོ་རྗེ་ཟམ་པའི་མན་ངག་རྣམས་ཚང་བར་གསན། འཁྲུངས་ཡུལ་དུ་ཕྱིར་ལོག་མ་མཛད་པར་ཝ་སེང་གེ་བྲག་ཏུ་སྐུ་ཚེའི་རིང་སྒོམ་སྒྲུབ་ལ་བཞུགས་ཤིང་། དགུང་ལོ་བརྒྱ་དང་བཅུ་བདུན་ལོན་པའི་ཚེ་ཕུང་པོ་ལྷག་མེད་དུ་གཤེགས་ཞེས《གུ་བཀྲ་ཆོས་འབྱུང་》ཤོག་གྲངས་༡༨༩པར་གསལ།
གཟུངས་མ་མནྡྷ་ར་བས་མཛད་པའི་གུ་རུའི་གསོལ་འདེབས།
གཏན་གྱི་ཕ་ཡུལ་ཨོ་རྒྱན་རིན་པོ་ཆེ༔
རིན་ཆེན་གཞལ་ཡས་ཁང་པ་བཟང་ན་ཡང་༔
ཚེ་འདིར་མཁས་དྲེགས་དབང་ཆེར་ལྡན་ན་ཡང་༔
རིག་འཛིན་ཁྱེད་ཀྱིས་ཐུགས་རྗེས་གཟུང་དུ་གསོལ༔
ཁུ་མདོ་སྡེ་འབར་
བོད་ཀྱི་རབ་བྱུང་དང་པོའི་མཇུག་སྟེ་དུས་རབས་བཅུ་གཉིས་པའི་མཇུག་ཙམ་ལ་བྱོན་པའི་བོད་ཀྱི་ལོ་ཙཱ་བ་ཞིག་སྟེ། པ་ཚབ་ལོ་ཙཱ་བ་ཉི་མ་གྲགས་དང་དུས་མཚུངས། ལོ་ཙཱ་བ་འདིས་མགོན་པོ་ཀླུ་སྒྲུབ་ཀྱིས་མཛད་པའི《ཞིབ་མོ་རྣམ་འཐག》བསྒྱུར་བ་སྡེ་དགེ་བསྟན་འགྱུར་མདོ་ཕྱོགས་པོད[ཙ]པར་ཡོད། ཁ་ཆེའི་པཎྜིཏ་ཛ་ཡ་ཨནྟས་མཛད་པའི་《དབུ་མ་རྟོག་གེ་ཐོ་བ》བསྒྱུར་བ་སྡེ་དགེ་བསྟན་འགྱུར་མདོ་ཕྱོགས་པོད[ཡ]པར་ཡོད། ཐང་པོ་ཆེ་དགོན་པར་ཁུ་པ་ཞེས་པའི་གྲྭ་ཚང་ཞིག་ཡོད་པ་ཡང་ལོ་ཙཱ་བ་འདིའི་ཆོས་བརྒྱུད་འཛིན་མཁན་རྣམས་རྗེས་སུ་ཐང་པོ་ཆེར་གཞིས་ཆགས་པའི་མགྲོན་པོ་ཡིན།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཁུ་ཤ་
ཤ་ཁམ་ཚད་ཙམ་གཏུབས་པ་རུས་པའི་ཁུ་བའི་ནང་བཏབ་སྟེ་བཙོས་པའི་མིང་སྟེ། ལྷ་ས་ཁུལ་དུ་ཏིག་ཧྲུག་ཟེར་ཞིང༌། ཁམས་ཁུལ་དུ་ཤ་ཁུ་ཞེས་འབོད་པ་དེ་ཡིན།
ཁུ་ཤེར་བརྩོན་
འབྲེ་ཆེན་པོ་ཤེས་རབ་འབར་གྱི་སློབ་མ་མཚན་སྙན་ཆེ་བ་ཞིག་སྟེ། རབ་བྱུང་གཉིས་པའི་ཤིང་ཡོས(༡༠༧༥)ལོར་ཡར་ལུང་དུ་སྐུ་འཁྲུངས། འབྲེ་ཆེན་པོ་ཤེས་རབ་འབར་གྱི་དྲུང་དུ་ཕར་ཕྱིན་དང་ཚད་མ་གསན། རྒྱུན་དུ་ཕར་ཕྱིན་དང་ཚད་མའི་དཔེ་ཁྲིད་གནང་བས་སློབ་མ་ཡང་གྲགས་ཅན་མང་ཞིང༌། འདིས་མཛད་པའི《མངོན་རྟོགས་རྒྱན་གྱི་ཊིཀ》རྒྱས་འབྲིང་བསྡུས་གསུམ་ཡོད། དགུང་ལོ་དྲུག་ཅུ་རེ་དགུ་པ་རབ་བྱུང་གཉིས་པའི་ཆུ་ཕག་(༡༡༤༣)ལོར་སྐུ་གཤེགས། ལོ་རྒྱུས་ཞིབ་པ་མ་རྙེད།
གུ་རུའི་རྣམ་ཐར།
འགྲོ་དོན་བསྐྱང་པའི་མཛད་པ།
ཁུངས་དོར་དུ་སོང་
༼དུང་དཀར་ཚིག་མཛོད་ཆེན་མོ་༽ནས་བཏུས།
ངོས་ལམ་
ངོས་ལམ།
༼དུང་དཀར་ཚིག་མཛོད་ཆེན་མོ་༽ནས་བཏུས།
ངོས་ལྐོག་བྱེད་
ངོས་ལྐོག་བྱེད།
༼དུང་དཀར་ཚིག་མཛོད་ཆེན་མོ་༽ནས་བཏུས།
དངུལ་གྱི་ཏམྦུ་ར་
དངུལ་གྱི་ཏམྦུ་ར།
༼དུང་དཀར་ཚིག་མཛོད་ཆེན་མོ་༽ནས་བཏུས།
དངུལ་གྱི་དོང་ཙེ་
དངུལ་གྱི་དོང་ཙེ།
དོང་ཙེ་ཞེས་པ་སྔོན་དུས་མེས་རྒྱལ་ནང་ཁུལ་དུ་རྒྱལ་རབས་རིམ་བྱུང་སྐབས་བེད་སྤྱོད་བྱས་པའི་ དངུལ་སྒོར་གྱི་མིང་སྟེ།  མཐའ་དབྱིབས་སྒོར་མོ་ལ་དཀྱིལ་དུ་ཁུང་བུ་གྲུ་བཞི་གཏོད་པ་ཐག་པ་ ལ་བརྒྱུས་ཆོག་པ་ཞིག་ཡིན་ཅིང་།  རྗེས་སུ་དངུལ་སྒོར་ཚང་མར་མིང་དེ་ཐོགས་པར་སྣང་།
དངུལ་ཆུ་བློ་བཟང་ཆོས་འཕེལ་
དངུལ་ཆུ་བློ་བཟང་ཆོས་འཕེལ།
དེ་དབྱངས་ཅན་གྲུབ་པའི་རྡོ་རྗེའི་མཚན་གཞན་ཡིན་པས་གོང་དུ་གཟིགས།
དངུལ་ཆུ་ངག་དབང་རྡོ་རྗེ་
དངུལ་ཆུ་ངག་དབང་རྡོ་རྗེ།
བདག་ཉིད་ཆེན་པོ་འདི་ནི་བཀྲ་ཤིས་ཁང་གསར་དུ་རབ་བྱུང་བཅུ་གཉིས་པའི་ལྕགས་ བྱི ( ༡༧༢༠ ) ལོར་སྐུ་བལྟམས།  མཚན་ལྷ་བཙན་རྡོ་རྗེ་ཞེས་གསོལ།   སྐུ་ཆུང་ངུ་ནས་རབ་ཏུ་ བྱུང་བ་ལ་ཐུགས་བློ་ཕྱོགས་པས་བཀྲས་དགེའི་སློབ་དཔོན་དགེ་འདུན་ཡར་འཕེལ་ལ་དབུ་སྐྲ་ གཙུག་ཕུད་ཕུལ།  མཚན་དགེ་འདུན་རྡོ་རྗེ་ཞེས་གནང་།   དེ་ནས་བཟུང་ཡི་གེ་འབྲི་ཀློག་ དང་ཆོས་སློབ་ལ་ཐུགས་བརྩོན་རྩེ་གཅིག་ཏུ་འཁྲུངས་པས་བདེ་བླག་ངང་མཁྱེན་སྟོབས་རབ་ཏུ་ རྒྱས།  ཆོས་རྗེ་ངག་དབང་དར་པོའི་དྲུང་དུ་དགེ་ཚུལ་བསྒྲུབས་པས་མཚན་ངག་དབང་རྡོ་རྗེ་ ཞེས་གསོལ།  དེ་ལྟར་མཚན་ལན་གསུམ་བྱུང་བར་རྡོ་རྗེའི་སྒྲ་མ་འགྱུར་བ་དེ་ཚེ་རིང་པོར་ གནས་པའི་རྟེན་འབྲེལ་ཡིན་གསུངས།  བཞད་དགེ་འཕེལ་དུ་གསན་སྦྱོང་ཡུན་རིང་མཛད། མདོ་སྔགས་ཀྱི་གཞུང་ལུགས་ཐོས་བསམ་རྒྱ་ཆེ་བས་མཁས་པའི་སྙན་གྲགས་རྒྱས།  རྗེ་གང་གི་ ཐུགས་སྲས་དངུལ་ཆུ་དྷརྨ་བྷ་ཊས་དབུས་སློབ་མ་མང་དག་ལ་རབ་བྱུང་གི་སྡོམ་པ་དང་། མདོ་སྔགས་ཀྱི་ཟབ་ཆོས་བུམ་པ་གང་བྱོས་སུ་གནང་།   སྐུ་ཚེ་ཕལ་ཆེ་བ་སྒྲུབ་པ་ལ་རྩེ་ གཅིག་ཏུ་གཞོལ་བས་ཉམས་ལེན་གྱི་རྟོགས་པ་རྒྱས།  བཀའ་རྩོམ་ཡང << ཐུབ་བསྟན་རིན་པོ་ ཆེ་ལ་ལོག་པར་སྤྱོད་པ་ཅུང་ཟད་བསུན་འབྱིན >> ཞེས་བྱ་བ་དང་།  << བརྡ་གསར་རྙིང་གི་ ཁྱད་པར་བསྟན་པ་གསར་བུའི་བློ་གྲོས་སྐྱེད་བྱེད >>  << བོད་ཀྱི་བརྡའི་བྱེ་བྲག་སོ་སོར་ཕྱེ་བ་ དག་བྱེད་གསལ་བའི་མེ་ལོང >>    འདུལ་བའི་ཆོ་ག་ལས་དེང་དུས་མཁོ་བ་འགའ་ཞིག་ ཟུར་དུ་བཀོད་པ།  ཡི་དམ་ཆེན་པོ་རྡོ་རྗེ་འཇིགས་བྱེད་ཀྱི་བཀའ་བསྒོ་བྱ་ཚུལ་སོགས་མང་དུ་ མཛད།   མཐར་དགུང་ལོ་གྱ་བཞི་ལ་ཕེབས་པ་རབ་བྱུང་བཅུ་གསུམ་པའི་ཆུ་ཕག (༡༨༠༣ ) ལོར་དགོངས་པ་གཞན་དོན་དུ་གཤེགས།
སྙན་ངག་མེ་ལོང་བཞུགས་སོ།།
བེ་རི་འཇིགས་མེད་ཀྱིས་བསྒྲིགས། སློབ་གཉེར་བ་ཚོའི་ཆེད་དུ་ཡིན། དབྱིན་ཨང་དེ་ཚོ་སྡེ་དགེ་བསྟན་འགྱུར་ནང་ནང་མེ་ལོང་མའི་ཤོག་གྲངས་ཡིན། ཉམས་ཞིབ་པ་ཚོའི་ཆེད་དུ་བཞག་པ་ཡིན།
རྔག་ཆེན་
རྔག་ཆེན།
བསམ་ཡུལ་ལས་འདས་པའི་གནས་ཚུལ་བྱུང་བ།
རྔམ་པ་སུ་སུ་
རྔམ་པ་སུ་སུ།
རིངས་སྟབས་སམ་དབུགས་འཚང་འཚང་། ༼དུང་དཀར་ཚིག་མཛོད་ཆེན་མོ་༽ནས་བཏུས།
མངའ་རིས་གུ་གེ་རྒྱལ་པོ་
མངའ་རིས་གུ་གེ་རྒྱལ་པོ།
གོང་དུ་ག་ལྡེའི་ནང་གུ་གེའི་རྒྱལ་པོ་ཞེས་པར་གཟིགས། ༼དུང་དཀར་ཚིག་མཛོད་ཆེན་མོ་༽ནས་བཏུས།
མངོན་པ་སྡེ་བདུན་
མངོན་པ་སྡེ་བདུན།
བྱེ་བྲག་སྨྲ་བ་རྣམས་ཀྱིས་སངས་རྒྱས་ཀྱི་བཀའ་ཡིན་པར་འདོད་པ་དང་། མདོ་སྡེ་པ་ཡན་ཆད་ཀྱིས་དགྲ་བཅོམ་པ་བདུན་གྱིས་རང་དབང་དུ་བརྩམས་པའི་བསྟན་བཅོས་ཡིན་པར་འདོད་པའི་གཞུང་བདུན་ཏེ།  ཇི་སྐད་དུ།  ཆོས་ཀྱི་ཕུང་པོ་ཤཱ་རིའི་བུས།  གདགས་པའི་བསྟན་བཅོས་མོའུ་འགལ་བུས།  ཁམས་ཀྱི་ཚོགས་ནི་གང་པོས་བྱས།  རྣམ་ཤེས་ཚོགས་ནི་ལྷ་སྐྱིད་ཀྱིས།  ཡེ་ཤེས་ལ་འཇུག་ཀ་ཏྱའི་བུས།  རབ་ཏུ་དབྱེ་བ་དབྱིག་བཤེས་ཀྱིས།  ཡང་དག་འགྲོ་བའི་རྣམ་གྲངས་ནི།  གསུས་པོ་ཆེ་ཡིས་བྱས་ཞེས་གྲགས། ཞེས་སོ།  བྱེ་བྲག་སྨྲ་བ་རྣམས་ཀྱིས་བདུན་པོ་འདི་དག་བཀའ་ཡིན་པར་འདོད་དེ།   བཅོམ་ལྡན་འདས་ཀྱིས་ཆོས་རྣམས་ཀྱི་རང་དང་སྤྱིའི་མཚན་ཉིད་འཐོར་བུའི་ཚུལ་དུ་གསུངས་པ་རྣམས་ཤཱ་རིའི་བུ་སོགས་དགྲ་བཅོམ་པ་བདུན་གྱིས་ཕྱོགས་གཅིག་ཏུ་བསྡུས་པའི་ཕྱིར།  དཔེར་ན་མདོ་སྡེ་དང་། འདུལ་བ་ལྟ་བུའོ། གལ་ཏེ་དེ་ལྟར་མ་ཡིན་ན་མདོ་ལས་སྡེ་སྣོད་གསུམ་ཞེས་པའི་སྡེ་སྣོད་གསུམ་མངོན་པའི་སྡེ་སྣོད་མ་ཚང་བར་འགྱུར་བའི་སྐྱོན་ཡོད་ཟེར།   མདོ་སྡེ་པ་ཡན་ཆད་ཀྱིས།  མངོན་པ་སྡེ་བདུན་པོ་འདི་དག་བསྟན་བཅོས་ལས་བཀའ་ཡིན་པར་མི་འདོད་དེ།  དེའི་ནང་འདུས་མ་བྱས་དངོས་པོར་བཤད་པས།   འཕགས་པ་དག་ནི་དེ་ལྟར་མི་བཞེད་པའི་ཕྱིར་དང་།  བཅོམ་ལྡན་འདས་ཀྱི་བཀའ་ལ་མངོན་པའི་སྡེ་སྣོད་མ་ཚང་བའི་སྐྱོན་ཡང་ཡོད་པ་མ་ཡིན་ཏེ། མངོན་པའི་སྡེ་སྣོད་ཟུར་དུ་མེད་པ་བདེན་ཡང་།  མདོ་སྡེ་དང་འདུལ་བ་གཉིས་ཀྱི་ནང་ན་ཆོས་རྣམས་ཀྱི་རང་སྤྱིའི་མཚན་ཉིད་སྤྱི་ཁྱབ་ཏུ་བསྟན་པའམ་གསེབ་ཚགས་རྣམས་ནས་བསྟན་པའི་ཕྱིར།   འདི་དག་དགྲ་བཅོམ་པ་དེ་དག་གི་དགོངས་པ་འགྲེལ་བར་བྱེད་པའི་བསྟན་བཅོས་ནི་བྱེ་བྲག་སྨྲ་བའི་གཞུང་གི་གཙོ་བོ་《བྱེ་བྲག་བཤད་མཛོད་ཆེན་མོ》ཞེས་བྱ་བ་དེ་ཡིན་ཞིང་།   ཕྱིས་སློབ་དཔོན་དབྱིག་གཉེན་གྱིས་གསན་ནས།  བསྟན་བཅོས་དེ་དག་ཐམས་ཅད་ཀྱི་བརྗོད་པར་བྱ་བའི་སྙིང་པོ་མ་ལུས་བསྡུས་ནས།   ཐེག་པ་དམན་པའི་ལུགས་སུ་《ཆོས་མངོན་པ་མཛོད་ཀྱི་ཚིག་ལེའུར་བྱས་པ》ཞེས་བྱ་བ་གནས་བརྒྱད་དང་ལྡན་པའི་བདག་ཉིད་ཅན་གྱི་བསྟན་བཅོས་ཆེན་པོ་དེ་མཛད་དོ།
ཡི་དམ་ཚེ་རིང་།
ཀྲུང་གོའི་ཞབས་བྲོ་མཐུན་ཚོགས་ཀྱི་ཐེངས་དང་པོའི་འཐུས་མི་ཚོགས་ཆེན་གྱི་འཐུས་མི། ཀན་སུའུ་ཞིང་ཆེན་དམངས་ཁྲོད་རིག་རྩལ་པའི་མཐུན་ཚོགས་ཀྱི་སྐབས་དང་པོའི་འཐུས་མི་ཚོགས་ཆེན་གྱི་འཐུས་མི། ཀན་སུའུ་ཞིང་ཆེན་གྱི་སྐབས་དང་པོའི་བོད་རིག་པའི་ཞིབ་འཇུག་ཁང་དང་མི་རིགས་རྩོམ་པ་པོའི་མཐུན་ཚོགས་ཀྱི་རྒྱུན་ལས་ལས་འཛིན་པ་དང་ཚོགས་གཙོ་གཞོན་པ། སི་ཁྲོན་བོད་རིག་པའི་ཞིབ་འཇུག་ཚོགས་པའི་སྐབས་གཉིས་པའི་ལས་འཛིན་ཚོགས་པའི་ལས་འཛིན། གྲོང་ཁྱེར་ལན་གྲུའི་སྲིད་གྲོས་ཀྱི་རྒྱུན་ལས། བོད་ཀྱི་རིག་གནས་འཕྲིན་དྲའི་ཆེད་ཞུས་རྩོམ་སྒྲིག་པ་དང་རྩོམ་པ་པོ།ཀྲུང་གོའི་རྒྱལ་ཁབ་ཀྱི་རིམ་པ་དང་པོའི་རྩོམ་པ་པོ་བཅས་ཀྱི་འགན་བཞེས་མྱོང༌། སྐུ་ཞབས་ཡི་དམ་ཚེ་རིང་མཆོག་གིས་སྐུ་ཚེ་ཧྲིལ་བོར་རྩོམ་རིག་སྒྱུ་རྩལ་གྱི་ཕྱག་ལས་མཛད་ནས་ཕུལ་དུ་བྱུང་བའི་བརྩམས་ཆོས་མང་པོ་གསར་རྩོམ་གནང༌། དུས་རབས༢༠པའི་ལོ་རབས༥༠པ་ནས་བཟུང་སྙན་ངག་གསར་རྩོམ་གྱི་མགོ་བརྩམས་ནས་སྔ་རྗེས་སུ་དམངས་གླུ་ཕྱོགས་བསྒྲིགས《གཉེན་སྟོན་གྱི་གླུ》དང༌། སྙན་རྩོམ་ཕྱོགས་བསྒྲིགས《གངས་རི》《གངས་སེང》《གངས་ལྗོངས》《གངས་དབྱངས》《གངས་ལྗོངས་ཀྱི་ཉི་མ་གླུ》དཔྱད་རྩོམ་ཕྱོགས་བསྒྲིགས《གངས་སེང་དཀར་མོའི་ང་རོ》རྣམ་ཐར《གངས་ལྗོངས་མཚན་ཉིད་པའི་རྟོག་དཔྱོད་ཀྱི་མེ་ཏོག》སོགས་པར་དུ་བསྐྲུན། ༡༩༨༠ལོ་ནས་བཟུང་སྙན་རྩོམ《ཉི་འོད་འབུལ་བའི་མི》དང《ཨ་མའི་སྙིང་ནས་གདམས་པའི་གླུ》《ཚེ་སྲོག་དར་རྒུད་ཀྱི་དབྱངས་རྟ》དང་སྙན་དེབ《གངས་སེང》དང་《གངས་ལྗོངས་ཀྱི་ཉི་མ》 《གངས་སེང་དཀར་མོའི་ང་རོ》《གངས་ལྗོངས་མཚན་ཉིད་པའི་རྟོག་དཔྱོད་ཀྱི་མེ་ཏོག》སོགས་བརྩམས་ཆོས་ལ་སྔ་རྗེས་སུ་རྒྱལ་ཡོངས་དང་ཞིང་ཆེན་རིམ་པའི་བྱ་དགའ༢༠ལྷག་ཐོབ་མྱོང༌། ཀན་སུའུ་ཞིང་ཆེན་རྩོམ་རིག་སྒྱུ་རྩལ་མཉམ་འབྲེལ་ལྷན་ཚོགས་རྩོམ་རིག་གླིང་གི་ཆེད་ལས་རྩོམ་པ་པོ། ཀན་སུའུ་ཞིང་ཆེན་རྩོམ་པ་པོའི་མཐུན་ཚོགས་ཀྱི་བློ་འདོན་པ་དང༌། ནུབ་བྱང་མི་རིགས་སློབ་གྲྭ་ཆེན་མོའི་བོད་ཀྱི་སྐད་ཡིག་རིག་གནས་སློབ་གླིང་གི་མཚན་འཛིན་སློབ་དཔོན་ཆེན་མོ།
མངོན་པ་སྡེ་བདུན་
མངོན་པ་སྡེ་བདུན།
༼དུང་དཀར་ཚིག་མཛོད་ཆེན་མོ་༽ནས་བཏུས།
དངུལ་བཟོ་
དངུལ་བཟོ།
༼དུང་དཀར་ཚིག་མཛོད་ཆེན་མོ་༽ནས་བཏུས།
དངུལ་སྲང་ཆེན་
དངུལ་སྲང་ཆེན།
༼དུང་དཀར་ཚིག་མཛོད་ཆེན་མོ་༽ནས་བཏུས།
གནམ་ས་གོ་འབྱེད།
ངག་རྒྱུན་དུ། སྔོན་གྱི་དུས་སུ་བོད་དུ་ཉི་མ་གཅིག་ལ་སྐྱིད་སྡུག་ཐེངས་གསུམ་བྱུང་མྱོང་བའི་བཤད་སྲོལ་ཞིག་འདུག དེ་ཡང་། རྒྱལ་དབང་ལྔ་པའི་དུས་ཏེ། ཉིན་ཞིག་རྒྱལ་དབང་ལྔ་པ་སྐུ་མྱ་ངན་ལས་འདས་པའི་གཏམ་ངན་ཐོས་པས་མི་རྣམས་སྐྱོ་སྡུག་གིས་ནོན་ཏེ་ཡོད་པ་ལ། ཡང་སྲིད་བཙལ་རྙེད་བྱུང་ཡོད་ཅེས་པའི་གཏམ་བཟང་དེ་མུར་ཐོས་པས་དགའ་བ་རྒྱས་པ་དང་། ཡང་ཡུད་ཙམ་དུ་ཁྲི་འདོན་མཛད་སྒོ་གྲུབ་པའི་བརྡ་ཡང་ཐོས་པས་ཐམས་ཅད་སྤྲོ་བ་བརྟས་སོང་ཟེར་བའི་བཤད་རྒྱུན་ཞིག་དམངས་ཁྲོད་དུ་འདུག བོད་མིའི་ལོ་རྒྱུས་བཤད་རྒྱུན་ལ་མ་གཞི་ནས་ལྷ་སྒྲུང་དང་རྟོག་བཏགས་འདྲེས་ཕྱིར་ཡིད་ཆེས་དཀའ་ནའང་། རྒྱལ་དབང་ལྔ་པ་འདས་དུས་ཕྱི་ནང་རྒྱུ་རྐྱེན་དུ་མའི་དབང་གིས་སྡེ་སྲིད་སངས་རྒྱས་རྒྱ་མཚོས་ལོ་ངོ་བཅུ་ཕྲག་ལྷག་ལ་གསང་རྒྱ་བསྡམས་ཞེས་ལོ་རྒྱུས་ལ་འཁོད་འདུག་པ་ལྟར་ན། དམིགས་བསལ་གྱི་དུས་སྐབས་དེ་དག་ལ་དམིགས་བསལ་གྱི་བྱུང་བ་དེ་འདྲ་མ་བྱུང་བའི་ངེས་པའང་མེད་པས་འདིར་དགོས་དབང་གིས་རྩོམ་གྱི་རྒྱུ་ཆར་བཏུས་ནས། བོད་དུ་ཉི་མ་གཅིག་གི་ནང་ལ་སྐྱིད་སྡུག་ཐེངས་གསུམ་བྱུང་བ་ནང་བཞིན། ང་ལ་ད་ལོ་ལོ་གཅིག་གི་ནང་ལ་དགའ་སྐྱོ་འཇིགས་གསུམ་གྱི་དམིགས་བསལ་ཚོར་པ་བྱུང་བ་རེ་རེ་བཞིན་བཤད་ན།
དངོས་གྲུབ་
དངོས་གྲུབ།
མཆོག་གི་དངོས་གྲུབ་ནི་སངས་རྒྱས་པ།  ཐུན་མོང་གི་དངོས་གྲུབ་ནི།   རལ་གྲི།    མིག་ སྨན།  རྐང་མགྱོགས།   རི་ལུ།    གཏེར་བུམ།    མི་སྣང་བ།   བཅུད་ལེན།    ས་འོག་ བཅས་བརྒྱད་ལ་གྲུབ་པ་ཆེན་པོ་བརྒྱད་དང་།  ཐུན་མོང་གི་དངོས་གྲུབ་ཟེར།
གནམ་ས་གོ་འབྱེད།
དེ་ནི་འཛམ་གླིང་ཡུལ་གྲུ་གཞན་དུ་མི་བུའི་མི་ངོ་ཤེས་ཏེ་སོ་སོའི་བདེ་སྡུག་གི་ཕྱིར་དུ་རང་དབང་དང་འདྲ་མཉམ་ལ་སོགས་སྲོལ་དུ་བཙུགས་ཤིང་ཁྲིམས་རྩར་བཅས་པའི་ལོ་རབས་སུ། བོད་རྣམས་ནི་སྔར་བཞིན་ཆོས་ཀྱི་ཐར་ལམ་བགྲོད་ཀྱང་ལམ་སྣེ་མ་རྙེད་པ་དང་སྲིད་ཀྱི་མགོན་སྐྱབས་བཙལ་ཀྱང་སྲིད་དོན་མ་འཁྱོངས་པའི་ལོ་རྒྱུས་གནས་སྟངས་ཏེ། འདི་ཙམ་གྱིས་ཀྱང་བོད་ཀྱི་ལོ་རྒྱུས་ཕྱོགས་བསྡོམས་བྱེད་ནུས་པ་འདྲ། 
ས་བྱི་ཞི་བའི་གསར་བརྗེ་ནི་ཁ་དོག་གསར་བརྗེ་ཡི་རྒྱུན་མཐུད་པའི་གསར་བརྗེ་ཞིག་རེད་ཅེས་འཛམ་གླིང་མཐོང་བའི་སྤྱན་མིག་ཅན་དག་གིས་བཞེད། འཛམ་གླིང་གཞི་ཁྱོན་གྱི་ངོས་ནས་བལྟས་ན་དེ་ལ་རྒྱུ་མཚན་ངེས་ཅན་འདུག་པ་བསྙོན་མེད་རེད་དེ། 1989ལོར། ཅེ་ཁེ་སི་ལོ་ཝ་ཁེ་རུ་རྣམ་པ་ངང་པའི་ཁུལ་ལྟར་འཇམ་པའམ་རྣམ་པ་དར་ཟབ་ལྟར་འཇམ་པའི་ཆ་ནས་བཏགས་པའི“ངང་ཁུལ་གསར་བརྗེ”འམ“དར་ཟབ་གསར་བརྗེ”བྱུང་བ་སྟེ། འཚེ་མེད་ཞི་བའི་ཐབས་ལམ་གྱིས་གུང་ཁྲན་ཏང་ངམ་ཐུན་མོང་ཐོན་སྐྱེད་ཚོགས་པའི་དབང་སྒྱུར་ལ་ངོ་རྒོལ་གྱིས་དམངས་གཙོར་ཕྱིན་པའི་གསར་བརྗེ་བྱུང་བའི་རྗེས་སུ། དུས་རབས21པའི་དུས་མགོར་སླེབས་པ་ན། ཡོ་རོབ་ཤར་མ་དང་ཨེ་ཤ་ཡ་དབུས་མའི་རྒྱལ་ཁབ་ཁག་ལ་ཁ་དོག་གསར་བརྗེ་བསྟུད་མར་བྱུང་བ་དཔེར་ན། 2004ལོར་ཀེར་རྗེ་ཡ(Georgia)ཡི་མེ་ཏོག་རྒྱ་སེའི་གསར་བརྗེ་སྟེ། ཁོ་ཚོའི་གསར་བརྗེ་ནི་མེ་ཏོག་རྒྱ་སེ་ཡིས་མཚོན་ཞིང་། ཁ་དོག་ཟིང་དམར་ཡིན་པའི་ཆ་ནས་ཁ་དོག་གསར་བརྗེ་རུ་བཏགས་པ་དང་། ཡང2004ལོའི་ཡོ་ཁི་རན(Ukraine)གྱི་མེ་ཏོག་ཨ་འབྲུམ་གྱི་གསར་བརྗེ་སྟེ། ཁོ་ཚོའི་གསར་བརྗེ་ནི་མེ་ཏོག་ཨ་འབྲུམ་གྱིས་མཚོན་ཞིང་། ཁ་དོག་ཁམ་ནག་ཡིན་པའི་ཆ་ནས་ཁ་དོག་གསར་བརྗེ་རུ་བཏགས་པ་དང་། 2005ལོའི་ཁེར་རྗེ་སི་སི་ཐན(Kyrgyz)གྱི་མེ་ཏོག་ཡུལ་རྒྱན་གསར་བརྗེ་སྟེ། ཁོ་ཚོའི་གསར་བརྗེ་ནི་མེ་ཏོག་ཡུལ་རྒྱན་གྱིས་མཚོན་ཞིང་། ཁ་དོག་སེར་པོ་ཡིན་པའི་ཆ་ནས་ཁ་དོག་གསར་བརྗེ་རུ་བཏགས་པ་དང་། 2007ལོའི་འབར་མའི་ཆོས་གོས་གསར་བརྗེ་སྟེ། འབར་མའི་དམག་གཞུང་ལ་རྒོལ་བའི་གཙོ་ཤུགས་གྲྭ་པ་ཡིན་ཞིང་། ཆོས་གོས་ཀྱི་ཁ་དོག་ངུར་སྨྲིག་ཡིན་པའི་ཆ་ནས་ཁ་དོག་གསར་བརྗེ་རུ་བཏགས་པ་ལྟ་བུས་མཚོན་ཏེ། ཉེ་བའི་ལོ་འདི་འགར་བྱུང་བའི་ཁ་དོག་གསར་བརྗེ་ནི་སྒེར་གཅོད་དང་དམངས་གཙོ་མ་ཡིན་པའི་སྲིད་དབང་བརྗེ་སྤོར་བྱེད་པའི་གསར་བརྗེའི་ལས་འགུལ་ཤ་སྟག་དང་། དེ་ཡང་གསར་བརྗེ་ལ་ཞུགས་མཁན་རྣམས་ཀྱིས་མེ་ཏོག་འཆང་ཞིང་། འཚེ་མེད་ཞི་བའི་ཐབས་ལམ་ལ་བརྟེན་ནས་རང་དབང་དང་དམངས་གཙོ་ནན་སྲུང་དང་དོན་གཉེར་བྱས་པའི་ཞི་བདེའི་རིམ་འགྱུར་ཞིག་རེད།
གང་ལྟར། ཁོ་བོས“བོད་ལ་སྐྱིད་པའི་ཉི་མ་ཅུང་ཟད་ཤར”བ་ཙམ་མ་ཡིན་པར་བོད་ལ་སྐྱིད་པའི་ཉི་མ་ཁྱོན་ཡོངས་དང་རྟག་གཏན་དུ་འཆར་རྒྱུ་ཡིན་པའི་རྟགས་མཐོང་སོང་ལ། བོད་མིའི་བཤད་ཚུལ་ལྟར་ན། ལས་ངན་ཁྲོད་ཀྱི་ལས་ཅན་ཞིག་ཡིན་སོང་བས་ཕྱིར་མི་ལྡོག་པའི་རྩིས་ཀྱིས་ཕྱི་ལག་ལེན་དང་ནང་བསམ་བློ་ཉིས་ཆ་ནས་རང་དབང་དང་ཐོབ་ཐང་བརྩོན་པའི་དབུ་སྒོ་བརྩམས་སོང་། དེ་ནི་ལོ་རྒྱུས་ཀྱི་སྤྱི་ལྡོག་ནས་བལྟས་ན། ཞོགས་པ་ཉི་རྩེ་ཡར་ཤར་གྱི་དུས་ཏེ་ཡོད་ཚད་གསོན་ཤུགས་རྒྱས་པའི་དབུ་བརྩམས་པས་ན་ཁོ་བོ་དགའ་བ་བརྟས་པའི་རྒྱུ་མཚན་ཡོད་པ་གཅིག་དང་། གཞན་ཡང་། ཁོ་བོས་བྲིས་པའི་ཡི་གེ་མཐའ་དག་དེང་གི་བོད་མིས་བོད་མི་མགོ་སྐོར་གཏོང་བྱེད་ཀྱི་གཡོ་རྫུན་འཕྲུལ་གསུམ་གྱིས་བསླད་པའི་རྣམ་ཐར་དང་རྟོགས་བརྗོད། ཆོས་འབྱུང་གི་ཡི་གེ་དེ་འདྲ་མ་ཡིན་པ་དང་། དེང་གི་བོད་མིས་བོད་མི་སྡུག་ལ་སྦྱོར་བྱེད་ཀྱི་རྙེད་གྲགས་བདེ་བསྟོད་ཀྱིས་བཏེགས་པའི“ཞིབ་འཇུག་བྱ་གཞི”དང“ལས་གཞི་རྣམ་གྲངས”བསྒྲིགས་པའི་ཡི་གེ་དེ་འདྲའང་མ་ཡིན་ལ། དེང་གི་བོད་མིས་བོད་མི་བཟི་སྦྲིད་གཏོང་བའི་ངག་ཚིག་གསོག་གསོབ་སྤུངས་པའི་ལྗགས་རྩོམ་དང་བརྩམས་ཆོས་ཀྱི་ཡི་གེ་དེ་འདྲའང་མ་ཡིན་པ་དྲན་པས། ལྷག་ཏུ་དགའ་བའི་ཚོར་པ་རྒྱས་པ་བཅས་སོ།།
འཛམ་གླིང་སྒང་འདིར་ད་ལྟ་ལ་ཐུག་གི་བར་དུ། རིན་ཐང་དེ་དག་བརྩི་འཇོག་དང་ཕྱག་བསྟར་གནང་མུས་ཀྱི་སྲིད་གཞུང་ནི119ཡོད་པར་བཤད་དེ། ཨ་རིའི་ཕྱི་ཕྱོགས་སྲིད་ཇུས་ཀྱི་ཆེད་མཁས་མན་ཏེལ་པོམ་(M.Mandelbaum)གྱིས། 1900ལོར། དམངས་གཙོའི་རྒྱལ་ཁབ་ཏུ་རྩི་རུང་བ10ཙམ་ལས་མེད་ཅིང་། དུས་རབས20པའི་དུས་དཀྱིལ་དུ། དམངས་གཙོའི་རྒྱལ་ཁབ་ཀྱི་ཁ་གྲངས30ལ་འཕར་ཡོད། དེའི་རྗེས་ཀྱི་མི་ལོ25རིང་ལ་གྲངས་ཀ་དེར་འགྱུར་བ་བྱུང་མེད། འོན་ཀྱང2005ལོར་སླེབས་ཚེ། འཛམ་གླིང་ཡོངས་ཀྱི་རྒྱལ་ཁབ190ལས་རྒྱལ་ཁབ119ནི་དམངས་གཙོའི་རྒྱལ་ཁབ་ཀྱི་གྲལ་དུ་ཕྱིན་ཡོད་པ་རེད། ཅེས་གསུངས་པ་ནང་བཞིན་དང་། དེར་ད་དུང2006ལོར་དམངས་གཙོའི་ལམ་ནས་རང་བཙན་བྱས་ཤིང་དམངས་གཙོའི་རྒྱལ་ཁབ་ཏུ་ཆགས་པའི་མོང་ཐེ་ནེ་ཀེ་རོ(Montenegro,རྒྱ་ནག་སྐད་དུ黑山国རུ་འབོད་པ)དང་། ད་ལོ་སྟེ2008ལོར་རང་བཙན་བྱུང་བའི་དམངས་གཙོའི་རྒྱལ་ཁབ་ཁོ་སོ་ཝ(Kosova)དང་། ཡང་ད་ལོར་བཀས་བཀོད་རྒྱུད་འཛིན་གྱི་རྒྱལ་པོས་སྣེ་ཁྲིད་དེ་དམངས་གཙོར་ཕྱིན་པའི་རང་རེའི་ཁྱིམ་མཚེས་དང་རིག་གནས་བསམ་བློ་རྒྱུད་གཅིག་པ་སྟེ་འབྲུག་རྒྱལ་ཁབ་སོགས་གྲངས་ཀ་དེའི་ནང་ལ་ཚུད་ཡོད་པ་མ་རེད། དེ་དག་བགྲངས་ཏེ་བརྩིས་ན་ད་ལྟའི་འཛམ་གླིང་སྒང་འདིར་དམངས་གཙོར་ཕྱིན་པའི་རྒྱལ་ཁབ་ནི62%ལྷག་ཡོད་འདུག དེའི་ཕྱིར། ཡོངས་ཁྱབ་རིན་ཐང་བརྩི་བའི་དམངས་གཙོའི་ལམ་ལུགས་དེ་ནི་ཕྱིར་མི་ལྡོག་པའི་ལམ་ལུགས་ཤིག་དང་། ཡོངས་ཁྱབ་རིན་ཐང་བརྩི་བའི་དམངས་གཙོའི་སྲིད་ལུགས་དེ་ནི་རྒྱུགས་ཆེ་བའི་སྲིད་ལུགས་ཤིག་ཡིན་པ་སུ་ལའང་ནམ་ལངས་ཉི་ཤར་རེད།
སྤྱིར་བཤད་ན། འཛམ་གླིང་འདིར་ས་ཁོངས་དང་མི་རིགས་ཀྱི་ཁེ་ཕན་བརྩད་དེ་ཚེ་སྲོག་ཁྲི་སྟོང་མང་པོ་གོད་ཆག་ཏུ་ཕྱིན་པ་ཡོད་ཅིང་། ཡོངས་ཁྱབ་རིན་ཐང་བརྩད་དེ་ཁྱོད་ཤི་ང་གསོན་གྱི་འཐབ་རྩོད་བྱས་པའང་ཡོད་འདུག ཐོབ་ཐང་དང་རིན་ཐང་དེ་སོགས་བརྩོན་ལེན་བྱ་ཕྱིར། མི་རིགས་མང་པོ་ཞིག་གིས་སྔོན་ཆད་འཐབ་རྩོད་ཡུན་རིང་བྱས་མཐར་རང་དབང་གི་རྒྱལ་ས་ཟིན་པའི་རྒྱལ་ཁ་ལོན་པ་ཡོད་པ་ནང་བཞིན། ད་ལྟར་མུ་མཐུད་འཐབ་རྩོད་བྱེད་ཀྱིན་པའི་མི་རིགས་ཀྱང་གང་མང་ཡོད་པ་རེད། མི་རིགས་སོ་སོར་རང་དབང་འཐོབ་སྙེག་གི་སྲིད་ཀྱི་གོ་རྟོགས་སད་པའི་བྱུང་རབས་ཀྱི་ངོས་ནས་བལྟས་ན། བོད་རྣམས་ནི་རྟོགས་སད་ཆེས་དལ་ཞིང་ངེས་ཤེས་ཆེས་འཕྱིས་ལ་སྒབ་ཟོར་ཆེས་ལྕི་བ། ཤིན་ཏུ་རྗེས་ལ་ཕྱིན་པའི་རིགས་ཤིག་སྟེ། སྲིད་ཀྱི་གོ་རྟོགས་སད་སྔ་བའི་མི་བུའི་རིགས་དང་བསྡུར་ན། བོད་རྣམས་ནི་དབང་རྟུལ་གྱི་གླེན་ལྐུགས་ཇི་བཞིན་སོང་འདུག
8. བདེན་པ་ཁོ་ན་འཚོལ་བའི་ཚན་རིག་དང་ཤེས་རིག་རྩིས་མེད་གཏོང་བ།
20.བཟོ་ཞིང་ཚོང་ལས་བཅས་ལས་རིགས་ཀུན་ལ་དབང་སྒྱུར་ཚོགས་པའི་གཙོ་འཛིན་གྱིས་ཁ་ལོ་སྒྱུར་བ་བཅས་སོ།། 
ལྔ་པ་ནི། སྒེར་གཅོད་པས་རིགས་རྒྱུད་ཁྱད་འཕགས་སྨྲ་བ་དང་རང་ལྟ་མཆོག་འཛིན་བཅངས་ནས་དམག་དཔུང་དང་། གསང་མྱུལ། དྲག་ཆས་ཉེན་རྟོག་པའི་མཚོན་ཆ་སྤྱད་དེ་རང་མ་ཡིན་པའི་རིགས་རྒྱུད་གཞན་དག་དྲག་པོའི་ལམ་ནས་རྩ་བརླག་དང་རྨེག་མེད་བཟོ་བར་མ་ཟད། རིག་གནས་དང་། སློབ་གསོ། སྐྱེ་འགོག དབུལ་སྐྱོར། མུག་སྐྱོབ། དབྱེན་དཀྲུག་སོགས་ཞི་བའི་ལམ་ནས་ཀྱང་གཞི་མེད་རྩ་བྲལ་གཏོང་བའི་གཡོ་ཐབས་མངོན་དུ་བསྟར་བ་རེད། ཁོ་ཚོའི་དབང་སྒྱུར་གྱི་ཧམ་པ་དེར་ཚད་མེད་ཕྱིར། ཐབས་ཞི་དྲག་གཉིས་དང་། ཡུན་རིང་ཐུང་གཉིས། རྣམ་པ་མངོན་ལྐོག་གཉིས་ལས་གཞན་རིགས་རྣམས་ཁ་ཐོར་གཏོར་བཤིག་དང་ཚར་གཅོད་རྩ་སྟོངས་བཟོས་པ་དཔེར་ན། འཇར་མན་ན་ཙི་པས་ཡ་ཧུ་དཱ་པ་ཁྲི་དྲུག་བརྒྱ་སྲོག་ཐོག་བཏང་བ་དང་། འཇར་པན་ཧྥ་ཤི་སི་པས་རྒྱ་ནག་པ་ཁྲི་ཕྲག་མང་པོ་དམར་གསོད་བཏང་བ། སུའུ་ལེན་ཐུན་མོང་ཐོན་སྐྱེད་ཚོགས་པས་མི་རིགས་གཞན་དག་ཁྲི་མ་འབུམ་ལྔ་ལམ་དུ་བརྫངས་པ། རྒྱ་ནག་ཐུན་མོང་ཐོན་སྐྱེད་ཚོགས་པས་བོད་དང་བཅས་པའི(བོད་གཅིག་པུ་ཁྲི་བརྒྱ་གྲངས་བརྒལ་བ་ལོངས་སྐད)མི་རིགས་བསད་བསད་བགྲང་ལས་འདས་པ་དང་། ཐབས་ངན་སྣ་དགུས་རང་འདྲར་བསྒྱུར་པའང་གྲངས་མེད་ཡོད་པ་ལྟ་བུའོ།།
དབང་མཐའ་རིང་ལུགས་ཀྱི་ཁྱད་རྟགས་ནི་རྣམ་གྲངས་ལྔ་ལ་རྩ་བ་ནས་བསྡུ་མི་ནུས་མོད། ཁོ་བོས་གོང་གི་ཆབ་སྲིད་ཞིབ་འཇུག་པ་དག་གི་དབྱེ་བསྡུ་ལ་ཟུར་ལྟ་བྱས་པ་ལས་བསྡུ་རུང་བ་རྣམས་གཅིག་ཏུ་བསྡུས་ཏེ་རྣམ་གྲངས་གསུམ(དང་པོ་དང་གསུམ་པ། བཞི་པ་བཅས)སོར་བཞག་དང་། ཁྱད་པར་དུ་མྱོང་བ་རྒྱུ་མཚན་དུ་བྱས་ནས་དབང་མཐའ་སྒེར་གཅོད་རིང་ལུགས་ཀྱི་ཐུན་མོང་རང་བཞིན་ལ་གཞིགས་ཏེ། རྣམ་གྲངས་གཉིས(གཉིས་པ་དང་ལྔ་པ)སྣོན་པ་བརྒྱབ་པར་བསྡོམས་པས་རྣམ་གྲངས་ལྔ་རུ་བསྡུས་ཏེ་བསྟན་པ་ནི་ཡིད་ལ་འཛིན་བདེ་ཕྱིར་ཙམ་ཡིན། གང་ལྟར་མི་བསད་ཁྲག་སྦྱོར་ལ་འཛེམ་བག་བྲལ་ཞིང་གཤིན་རྗེ་གཤེད་མའི་སྤྲུལ་པ་བཀྱེས་པ་ལྟ་བུས་མཚོན་པའི་ཁྱད་ཆོས་དེ་རྣམས་ནི་དབང་མཐའ་སྒེར་གཅོད་རིང་ལུགས་ཀྱི་ཁྱད་གཤིས་སུ་སོང་འདུག་པ་དང་། ཁོ་ཚོས་དེང་རབས་སྤྱི་ཚོགས་ནས་ཀྱང་འགྲོ་མིའི་ཡོངས་ཁྱབ་རིན་ཐང་ལ་ཅི་མི་སྙམ་པར་དེ་འདྲའི་སྐྱི་གཡའ་བའི་བསམ་སྦྱོར་རྩུབ་མོ་སྤྱོད་པ་ལ་བག་མི་ཚ་བ་ནི་ཕུགས་དེད་ན་དབང་སྒྱུར་རུ་ཚོགས་ཀྱི་ཁེ་ཕན་དང་རྒྱལ་ཁབ་ཀྱི་མངའ་དབང་ཟེར་བ་དག་ལས་མ་འདས།
སྒེར་གཅོད་རིང་ལུགས་པའི་སྲིད་ཀྱི་གདུག་རྩུབ་དྲན་པས་འཇིགས་པ།
མི་རིགས་རིང་ལུགས་ཐལ་མཐའ་པར་ལྟུང་ཉེན་ལ་འཇིགས་པ།
དོན་དངོས་སུ་མི་རིགས་གནད་དོན་གྱི་གཞི་རྩ་ནི་མི་གྲངས་མང་ཉུང་གིས་ཐག་ཆོད་པ་ཞིག་དང་། བོད་ཀྱི་གནད་དོན་ཐག་གཅོད་བྱེད་ཐབས་ཆེས་ལེགས་ཤོས་ནི་མི་འབོར་གནས་སྤོ་བྱས་པས་འཐུས་པ་ཞིག་རེད།
ལྔ་པ། དྲག་གནོན་ནི་རྔམ་གནག་ཡིན་འོས་ལ་སྙིང་རྗེ་གཏན་ནས་སྒོམ་མི་རུང་། ཀྲུང་གོ་ནི་ཉིང་རྡུལ་འཆང་བའི་སྟོབས་ཅན་རྒྱལ་ཁབ་ཡིན་ཕྱིར། ནུབ་ཕྱོགས་པ་ཚོའི་མཐོ་བཤད་དམའ་བཤད་ལ་སྣང་དོགས་བྱེད་དོན་མེད། ཀྲུང་གོ་ནི་སིར་སྦི་ཡ་མ་ཡིན། བརྒྱ་ལ་མི་རིགས་རྩ་མེད་བཟོས་པར་ཆ་བཞག་ནའང་། ཀྲུང་གོ་ལ་སུས་ཀྱང་ག་རེ་བྱེད་མི་ནུས། དོན་དངོས་སུ་ཀྲུང་གོས་རིགས་རྒྱུད་རྩ་མེད་བཟོས་པའི་ཡ་ལ་དཀྲིས་ཀྱི་ཉེས་མིང་ཁུར་ཡོད་དེ། ཀྲུང་གོས་བོད་མི་ཁྲི་བརྒྱ་ལྷག་བསད་ཡོད་ཅེས་ཏཱ་ལས་གང་ས་གང་དུ་སྒྲོག་གི་འདུག དེས་ན་ཀྲུང་གོས་བོད་མི་ཅི་བས་མང་བ་ཞིག་སོད་ཞོག་དང་། ཁྲི་བརྒྱ་དང་ཉི་ཤུ་བསད་གྲངས་ལོངས་ན་ནི། རང་ལ་བསྙོན་ཆེན་པོ་བཙུགས་སོང་སྙམ་པའི་བསམ་པའང་མེད་འགྲོ་བའོ།། ཞེས་སོགས་རྒྱ་མི་མང་ཤོས་ལ་ཀུ་རེ་དང་དོན་གཏམ་འདྲེས་མའི་ལྐོག་གཡོ་ངན་ཇུས་ཡོད་པ་ལས་རྟོགས་ནུས། གང་ལྟར་ཕྱོགས་ཅིག་ཤོས་དེ་ནི་འཇིག་རྟེན་ཐམས་ཅད་མིག་ནང་ལ་མེད་ཅིང་མར་ཞད་དུ་གཅོད་པའི་མི་རིགས་རིང་ལུགས་ཐལ་མཐའ་པར་ཆགས་པའི་རྒྱ་མི་རིགས་རེད།
འཇིགས་སུ་རུང་བ་དེས་ག་ལ་ཚད་དེ། གཏན་ནས་མཐོང་མི་འདོད་པའི་སྲིད་པ་ཞིག་ཡོད་པ་ནི། བོད་རྣམས་ཐབས་ཟད་འུ་ཐུག་སྟེ་ཤ་ལན་ཤ་དང་འཁོན་ལན་འཁོན་གྱིས་འཇལ་བའི་ལམ་དུ་ཞུགས་ནས། དུག་རྫས་དང་འགད་རྫས་ལག་ལེན་བྱེད་ཅིང་ལྐོག་གསོད་དང་ངན་གསོད་ཀྱི་འཚེ་བའི་སྦྱོར་བ་མངོན་དུ་བསྟར་པའི་འཇིགས་སྐུལ་རིང་ལུགས་པ་ལྟར་ཆགས་རྒྱུའི་ཉེན་ཁ་ཤིན་ཏུ་ཆེ་བ་དེ་རེད། བརྒྱ་ལ་ཀླ་ཀློའི་སྤྱོད་སྟངས་དེའི་ལམ་དུ་སོང་བ་ཡིན་ན། སྣང་དུ་མེད་པའི་ཆོས་ལུགས་དང་རིག་གནས་ཞེས་པ་ལྟ་ཞོག སྣང་དུ་ཡོད་པའི་རི་ར་བ་ཁང་ཁྱིམ་དང་། ཐ་ན་མི་རིགས་ཧྲིལ་པོ་རྩ་མེད་དུ་འགྲོ་རྒྱུའི་ལམ་ཁ་རང་གིས་བདམས་པ་རེད་ཅེས་ཁོ་བོས་ཚིག་ཐག་བཅད་དེ་སྨྲ། བརྒྱ་ལ་དྲག་པོའི་སྤྱོད་སྟངས་དེའི་རྗེས་སུ་ཞུགས་པ་ཡིན་ན། གཞིས་བྱེས་གཉིས་ཀྱིས་ད་ལྟའི་བར་དུ་དཀའ་ལས་བརྒྱབ་པ་ལ་སྙིང་པོ་མེད་པ་བཟོས་པ་དང་། ད་ལོའི་རླབས་ཆེན་གྱི་ཞི་བའི་གསར་བརྗེ་འདི་ལ་འབྲས་བུ་མེད་པ་བཟོས་པར་མ་ཟད། ཆེས་མཐའ་མཇུག་དང་རྩ་བ་རྫོགས་པའི་ལམ་དུ་རང་རྟོགས་ཀྱིས་ཞུགས་པ་ཡིན་པར་ཁོ་བོས་ཁ་ཚོན་བཅད་དེ་སྨྲ།
དོན་འདི་བརྡ་དོན་གྱི་གོ་རིམ་བཞིན་སྤྱི་དམངས་དང་། མི་རྟོན་པ། སྤྱི་དམངས་ཀྱི་མི་རྟོན་པའི་ཐོབ་ཐང་བཅས་གསུམ་གྱི་སྟེང་ལ། དེ་འབྲེལ་སྤྱི་དམངས་ཀྱི་མི་རྟོན་པ་ཞེས་པའི་མིང་ཚིག་གི་བྱུང་བ་དང་བཅས་ཚན་པ་བཞི་རུ་ཕྱེ་ནས་བཤད་རྒྱུ་ཡིན།
དེ་འདྲའི་རྣམ་འགྱུར་ནི་ཚུལ་དུ་མ་ནས་སྟོན་ཆོག་སྟེ། མི་བུ་གཅིག་ཧྲེང་ཧྲེང་གི་ངོས་ནས་བསྟན་ཆོག་ལ་མི་བུ་དུ་མ་ལྷན་འདུས་ཀྱི་ངོས་ནས་ཀྱང་བསྟན་ཆོག རྩོལ་བཅས་སྔོན་འཇུག་གི་ཚུལ་གྱིས་བསྟན་ཆོག་ལ་རྩོལ་མེད་རྗེས་འཇུག་གི་ཚུལ་གྱིས་ཀྱང་བསྟན་ཆོག ཁྲིམས་ཀྱིས་གནང་བ་ལ་མི་འཇུག་པའི་ཚུལ་གྱིས་བསྟན་ཆོག་ལ་ཁྲིམས་ཀྱིས་བཀག་པ་ལ་འཇུག་པའི་ཚུལ་གྱིས་ཀྱང་བསྟན་ཆོག དེ་ལ་གཅིག་གིས་མི་རྟོན་པ་དང་དུ་མས་མི་རྟོན་པ། རྩོལ་བཅས་ཀྱིས་མི་རྟོན་པ་དང་རྩོལ་མེད་ཀྱིས་མི་རྟོན་པ། གནང་བར་མི་རྟོན་པ་དང་བཀག་པར་མི་རྟོན་པའི་ཁྱད་པར་ཡོད་རབས། 
གང་དེའི་ངོ་བོ་ནི་བདེན་པ་རང(སྤྱི་དམངས)ལ་ཡོད་པ་སྟེ་བདེན་པའི་ཕྱིར་དུ་བཟོད་སྒོམ་དཀའ་བ་སྤྱོད་པ་དང་། 
ཤེས་དགོས་པ་ནི། སྤྱི་དམངས་ཀྱི་མི་རྟོན་པ་དེ་ཐོབ་ཐང་དུ་གཟིགས་ནས་ཁྱད་འཕགས་མཆོག་གྱུར་གྱི་ཡོངས་ཁྱབ་རིན་ཐང་དུ་ནི་དམངས་གཙོའི་སྤྱི་ཚོགས་སུ་ད་གཟོད་མཐོང་གི སྒེར་གཅོད་སྤྱི་ཚོགས་སུ་དེ་ལས་ལྡོག་པར་མཐོང་བའི་ཚུལ་དེའོ།། དེ་ལྟ་ན་བོད་རྣམས་སྒེར་གཅོད་དམ་དྲག་ཏུ་གནས་ཕྱིར་ཁྱོད་ཀྱི་མཚམས་སྦྱོར་དེ་ལ་དགོས་སྙིང་ཅི་ཡོད་དམ་ཟེར་ན། ཁོ་བོར་བསམ་ཚུལ་གཅིག་ལས་མེད་དེ། མན་ངག་སྤྱི་མ་བསླབ་ཏུ་རེ་བས་ཡིན་ནོ།། 
H•D•སོ་རེའུ་ནས་བརྩམས་པ་ཞིག་དང་། དེ་བཞིན་བཤད་སྟངས་གང་དེ་ཉིད་ཀྱང་སོ་རེའུ་ཡི་ལྟ་གྲུབ་དང་འབྲེལ་བ་ཡོད་པ་ཞིག་རེད། 1848ལོར་ཁོང་གིས་ཁ་བྱང་ལ《རྒྱལ་དམངས་སྲིད་གཞུང་ལ་རྒོལ་གཏམ་གཏོང་བ》ཞེས་པའི་གསུང་བཤད་གྲགས་ཆེན་ཞིག་གནང་མྱོང་བ་དེ། ཁོང་ཉིད་སྐུ་གཤེགས་རྗེས་ཀྱི་ལོ་བཞི་པ་སྟེ1866ལོར་དེབ་མིང་དུ《སྤྱི་དམངས་ཀྱི་མི་རྟོན་པ》ཞེས་བཏགས་ཏེ་པར་དུ་བཏབ་པ་ནས་བཟུང་ཀུན་གྱིས་སྤྱོད་པའི་མིང་ཚིག་ཅིག་ཏུ་གྱུར་ཅིང་། དེང་དུས་སུ་སྤྱི་ཚོགས་ཆབ་སྲིད་མཚན་ཉིད་རིག་པའི་བརྡ་ཆད་ཅིག་ཏུ་ཆགས་ཡོད་རབས་བཤད། སོ་རེའུ་ནི་མ་གཞི་རྩོམ་མཁན་ཞིག་རེད་ལ། ཁོང་སྐུ་འཚོ་བཞུགས་དུས་སྐབས་སུ་ནི་ཨ་རི་སྲིད་གཞུང་གིས་བྲན་གཡོག་ལམ་ལུགས་ད་དུང་བསྒྱུར་མ་ནུས་པར་ཡོད་པའི་ཁར། ཁྱིམ་མཚེས་རྒྱལ་ཁབ་མོ་ཞི་ཁོ་ལ་བཙན་འཛུལ་དམག་འཁྲུག་རྒྱག་པའི་དུས་ཡིན་སོང་། ཁོང་ཉིད་དེ་དག་ལ་གློ་བ་མ་མཉེས་ཏེ་སྲིད་གཞུང་ལ་དཔྱ་ཁྲལ་མ་འཇལ་བ་དང་དྲང་བདེན་མ་ཡིན་པའི་ཁྲིམས་ལ་མི་རྟོན་པའི་བརྟུལ་ཞུགས་བཟུང་བ་ན། སྲིད་གཞུང་གིས་ཁོང་ལ་འཛིན་བཟུང་བཀག་ཉར་གྱི་བཀའ་ཆད་བཅད་ཅིང་། གཞན་གྱིས་བླུ་ཡོན་སྤྲད་པས་བཙོན་ཁང་དུ་ཞག་གཅིག་ལས་བཞུགས་མ་དགོས་ཀྱང་ཁོང་ཉིད་ཤིན་ཏུ་ཡི་མ་རང་སྟེ་གོང་གི་གསུང་དེ་གནང་བ་དང་། གསུང་དེ་ནི་ཡིག་འབྲུ་ཁྲི་རེ་གཉིས་ཙམ་ལས་མེད་ཀྱང་ཁོང་གི་བརྩམས་ཆོས་གཞན་ལས་རིན་ཐང་ཆེ་བ་དང་། ཤུགས་རྐྱེན་ཆེ་བ། སྐད་གྲགས་ཆེ་བར་མ་ཟད། འཛམ་གླིང་ཆབ་སྲིད་བསམ་བློའི་ལོ་རྒྱུས་སྟེང་གི་རྡོ་རིང་ལྟ་བུ་ཞིག་ཏུ་རྩི་ཡི་འདུག    《སྤྱི་དམངས་ཀྱི་མི་རྟོན་པ》ཞེས་པའི་དེབ་ཆུང་དེ། སྲིད་གཞུང་དོ་དམ་ཉུང་བ་རབ་ཅེས་དང་། སྲིད་གཞུང་ནི་བརྒྱ་བཤད་ཀྱང་ཐབས་ཉི་ཚེ་བ་ལས་མ་འདས་སོ་ཞེས་སོགས་དམངས་གཙོའི་སྤྱི་ཚོགས་སུ་འགྲེལ་ཇི་ལྟར་བརྒྱབ་ཀྱང་སྐད་ཆའི་ལང་ཚོ་ཉམས་མི་སྲིད་པའི་ཡོངས་གྲགས་ལེགས་བཤད་ཀྱིས་འགོ་བརྩམས་ཏེ། མི་བུ་སྒེར་ནི་སྲིད་གཞུང་གི་རྨང་གཞི་ཡིན་པ་དང་། དམངས་གཙོའི་ལམ་ལུགས་སུ་མི་བུ་སྒེར་གང་ཡང་རྐང་དང་སྲོག་དང་གནད་ཀྱི་གཙོ་བོར་འཛིན་དགོས་ལ། མངའ་སྡེ་གང་གིས་ཀྱང་གང་དེའི་དབང་ཆ་དང་དབང་གྲགས་ཡོད་ཚད་མི་བུ་སྒེར་ལས་བྱུང་བ་ཁས་ལེན་པ་དང་། མི་བུ་སྒེར་ནི་བླ་ན་མཐོ་བའི་ཁེར་ཚུགས་ཐོབ་ཐང་ཅན་ཡིན་པ་ཁས་ལེན་པ་ནང་བཞིན། མི་བུ་སྒེར་ལ་ལྟ་སྟངས་དེ་འདྲ་འཆང་བ་ཡིན་ན། ད་གཟོད་རང་དབང་བསམ་ཤེས་ཀྱི་མངའ་སྡེ་དངོས་མ་ཞིག་ཆགས་སྲིད་པ་རེད་ཅེས་སོགས་མི་བུ་སྒེར་གྱི་བདེ་སྡུག་རིས་སུ་མི་འབོར་ཕྱིར་སོ་སོས་འདམ་ག་ལས་ཐོན་པའི་སྲིད་གཞུང་གང་ཡིན་ཀྱང་མ་གཞི་ནས་མི་བུ་སྒེར་གྱི་འདོད་མོས་དང་ཐོབ་ཐང་ལ་བརྩི་འཇོག་བྱེད་པ་ཞིག་ཡིན་འོས་པ་སྟེ། དབང་ཆ་ཚད་མེད་ཀྱི་རྗེ་བོའི་ལམ་ལུགས་ནས་དབང་ཆ་ཚད་ཡོད་ཀྱི་རྗེ་བོའི་ལམ་ལུགས་ལ་སོན་པ་དང་། དབང་ཆ་ཚད་ཡོད་ཀྱི་རྗེ་བོའི་ལམ་ལུགས་ནས་དམངས་གཙོའི་ལམ་ལུགས་ལ་སོན་པ་ནི། མི་བུ་སྒེར་ལ་བརྩི་འཇོག་དོན་དམ་བྱས་པའི་འཕེལ་རིམ་ཞིག་རེད་ཅེས་གསུངས་པ་སོགས་ལས། མི་བུ་སྒེར་གྱི་འདོད་མོས་དང་ཐོབ་ཐང་ནི་སྲིད་གཞུང་དང་རྒྱལ་ཁབ་ཀྱིས་བརྩི་འཇོག་བྱེད་དགོས་པར་མ་ཟད། དེ་དག་གི་མཐར་ཐུག་དམིགས་ཡུལ་ཡང་ཡིན་དགོས་པའི་དམངས་གཙོའི་ལྟ་གྲུབ་ཀྱིས་ཁོང་གི་བསམ་བློའི་གཞི་ཚུགས་པར་བྱས་འདུག་པ་དང་།
བདེན་པའི་ཨུ་ཚུགས་གང་ཞིག་སྤྱི་ཚོགས་ཆབ་སྲིད་མཚན་ཉིད་རིག་པའི་བྱེ་བྲག་ཅིག་ཏུ་བགྲང་དོན་ནི། གང་དེ་སྤྱི་ཚོགས་ལ་སྤྱོད་སྒོ་ཡོད་པ་དང་། གང་དེས་ཆབ་སྲིད་ལ་ཞིབ་འཇུག་བྱེད་པ། གང་དེར་མཚན་ཉིད་རིག་པའི་ཤེས་བྱ་ཡོད་པ་སྟེ། རིམ་པ་བཞིན། གང་དེ་མི་བུ་སྒེར་སོ་སོ་ཡུལ་གང་རུང་ལ་ལྷན་དུ་འདུས་ཤིང་རིག་གནས་དང་ཡུལ་སྲོལ་གོམས་འདྲིས་ངེས་ཅན་ལ་ཐུན་མོང་དུ་འཚོ་བ་རོལ་བ་སྟེ་སྤྱི་ཚོགས་སམ་མི་བུའི་སྤྱི་ཚོགས་ལ་སྤྱོད་སྒོ་ཡོད་པ་དང་། གང་དེས་སྤྱི་ལ་ཚོགས་པའི་མི་རྣམས་སྲོལ་དང་ཁྲིམས་ལ་གནས་པར་བྱེད་པའམ་མི་སྒེར་དང་ཤོག་ཚོགས་སོ་སོའི་ཁེ་ཕན་གྱི་ཕྱིར་དུ་ཆེད་དམིགས་མཉམ་འབྲེལ་གྱིས་ཐུན་མོང་བློ་ཇུས་འཐེན་པ་སྟེ་ཆབ་སྲིད་ལ་ཞིབ་འཇུག་བྱེད་པ་དང་། གང་དེར་མི་རྣམས་ཇི་ལྟར་འཇིག་རྟེན་དུ་འཚོ་བ་རོལ་བ་དང་། བྱ་དངོས་ཀྱི་རང་བཞིན་ག་འདྲ་ཡིན་པར་གཏན་ཚིགས་ཀྱིས་དང་མཚན་ཉིད་ཀྱིས་རྟོག་ཅིང་དཔྱོད་པའི་ཤེས་རབ་ཀྱི་ཚན་རིག་དང་ལྡན་པ་སྟེ་མཚན་ཉིད་རིག་པའི་ཤེས་བྱ་ཡོད་པ་བཅས་ཀྱིས་ཡིན་གྱི་རེད།
གན་དྷིའི་གསུང་འདི་དག་གོ་བདེར་བྱས་ན། སེམས་ཅན་རྣམས་ནི་སངས་རྒྱས་ཉིད།། འོན་ཀྱང་གློ་བུར་དྲི་མས་སྒྲིབ།། དྲི་མ་དེ་བསལ་སངས་རྒྱས་དངོས།། ཞེས་པ་དང་། མི་ཞེས་བྱ་བ་སངས་རྒྱས་ཡིན།། བཅོམ་ལྡན་འདས་ནི་གུད་ན་མེད།། ཅེས་པ་དག་གི་འབྲུ་རེ་གཉིས་བཅོས་ཏེ། མི་བུ་སོ་སོ་ལྷ་མཆོག་ཉིད།། འོན་ཀྱང་གློ་བུར་སྡིག་པས་སྒྲིབ།། སྡིག་སེམས་དེ་བསལ་ལྷ་མཆོག་དངོས།། ཞེས་དང་། མི་ཞེས་བྱ་བ་ལྷ་ཡིན་ཏེ།། ལྷ་ཡི་ཞིང་མཆོག་གུད་ན་མེད།། ཅེས་བཅོས་པ་ཡིན་ན། གན་དྷིའི་ལྟ་བ་ཤོད་འགྲོ་བར་མ་ཟད། བོད་རྣམས་ཀྱིས་གོ་བ་བདེ་བླག་ཏུ་ལོན་ངེས་ལ། དེ་ལྟར། ལྷ་མི་ངོ་བོ་དབྱེར་མེད་ཡིན་པ་དང་མི་སེམས་དགེ་བའི་རང་བཞིན་གཅིག་མཚུངས་ཡིན་པའི་ཁོང་གི་ལྟ་བ་གང་འདི་ཟབ་མོའི་དོན་དང་ལྡན་ཞིང་གཞུང་ལུགས་མ་ལག་ཚང་བ་ཞིག་ཡིན་པ་མ་མཐོང་མོད། མི་བུའི་སྤྱི་ཚོགས་སུ་ནི་རྒྱ་ཆེ་ཞིང་དཀྱེལ་ཡངས་པ། མི་བུའི་རང་བཞིན་ཅན་ནམ་མི་དྲི་བྲོ་བ་ཞིག་ཡིན་པ་མཐོང་ཐུབ་ཀྱི་རེད།  གན་དྷིའི་ལྟ་བའི་ཁྱད་ཆོས་ནི་རྒྱ་ཆེ་ཞིང་དཀྱེལ་ཡངས་པ། མི་བུའི་རང་བཞིན་ཅན་ཏེ་མི་དྲི་བྲོ་བ་ཞིག་ཡིན་པར་ཁོ་བོས་འདོད་དེ། ཁོང་གི་ལྟ་བའི་ཡང་སྙིང་ནི་མི་བུ་ཞེས་པ་འདི་ཡིན་ལ། རྣམ་གྲངས་གཞན་ལ་ཁོང་གིས་ལྷ་དང་བདག་དང་ཚེ་སྲོག་དང་བདེན་པ་ཞེས་བརྗོད། དེ་དག་གང་ཡང་རྒྱུ་འབྲས་དང་། དྲང་བདེན་དང་། དགའ་བ་དང་། མདོར་ན་དགེ་བའི་ངོ་བོར་གནས་པར་འདོད་པ་དང་། དེས་ཀྱང་ཐམས་ཅད་ལ་ཁྱབ་སྟེ་ཡོད་པར་འདོད་པའི་ཁོང་གི་ལྟ་བ་ནི་རྒྱ་ཆེ་ཞིང་དཀྱེལ་ཡངས་ལ། དེ་ལྟ་བུའི་ལྟ་བ་ལ་ནི་མི་བུའི་ཀུན་སྤྱོད་ཀྱི་ཆོས་ཀྱིས་ཕྱུག་པ་སྟེ་མི་བུའི་རང་བཞིན་ཅན་ནམ་མི་དྲི་བྲོ་བ་མཚོན་པ་དང་། ལྷ་ཞེས་རིང་དུ་མ་དམིགས་ལ་མི་ཞེས་ཉེ་བར་མ་དམིགས་པར“མི་སེམས་ལྷ་དང་ལྷ་སྤྲུལ་མི་ཡིན”པར་གསུངས་པའི་བཀའ་གདམས་ཀྱིས་མི་བུའི་འཇིག་རྟེན་དུ“བདེན་པ”ལས་གཞན་པའི་ལྐོག་གྱུར་གང་ཡང་མེད་པར་བྱས་སོང་ཞིང་། ལྷ་ཡི་རིག་པ་དང་ལྷ་ཡི་རིག་གཞུང་ཐམས་ཅད་ལྐོག་གྱུར་ནས་མངོན་གྱུར་དུ་དང་། གསང་བ་ནས་ཡོངས་གྲགས་སུ་དང་། མི་མངོན་པ་ནས་མངོན་པ་དང་། མི་གསལ་བ་ནས་གསལ་བ་དང་། བར་སྣང་ནས་ས་ལ་སྤྱོད་པར་བྱས་པ་ན། མི་རྣམས་བློ་བདེ་ཞིང་ཡིད་ཆེས་ཏེ་རྗེས་སུ་འབྲངས་སོང་བ་རེད་སྙམ་མོ།།  དེ་ལྟར། གསར་རྙེད་ཀྱི་བདེན་པའི་ལྟ་བ་གང་རུང་བློ་ལ་འཆར། རྒྱུད་ལ་འབྱོངས། འབྱོངས་པ་དེ་བཞིན་སྤྱོད་པར་སྟོན་པ་གང་ཞིག་མི་བུ་གྲངས་མེད་ཀྱི་མཐོང་ཆོས་སུ་གྲུབ་པའི་གན་དྷི་ལྟ་བུ་ནི་མི་བུའི་སྤྱི་ཚོགས་འདིར་ཤིན་ཏུ་ཉུང་ཉུང་སྟེ། གན་དྷི་ནི་ཤིན་ཏུ་ཉུང་ཉུང་ལས་ཀྱི་གཅིག་ཡིན་པའོ།།
(1)གང་ཞིག་གིས་དབྱིན་ཇིའི་སྐད་ཡིག་དེ་འུ་ཐུག་ནས་བེད་སྤྱོད་བྱེད་པ།
(8)སྨན་པ་གང་ཞིག་ནས་རང་ཉིད་ལག་པས་འཐག་བཏག་པ་དང་། ནད་པ་གང་ཞིག་ལ་ནད་དེའི་རྒྱུ་ངོ་མ་བཤད་ནས་དེ་ཐག་རིང་དུ་གཏོང་རྒྱུར་སློབ་སྟོན་བྱེད་པ། ཕན་ཐོགས་མེད་པའི་སྨན་སྤྲད་དེ་ངན་པ་ལང་ཤོར་ཆགས་བཅུག་པར་མི་བྱེད་པ། ཕན་ཐོགས་མེད་པའི་སྨན་དེ་ཚོ་མ་བཟས་པར་གལ་ཏེ་ནད་པ་འཆི་བའི་དབང་དུ་བཏང་ན་ཡང་འཛམ་གླིང་འདི་མགོན་མེད་དུ་མི་འགྱུར་བར་སེམས་པ། སྨན་པ་རང་ཉིད་ནས་ནད་པར་ཤིན་ཏུ་བརྩེ་བའི་སྒོ་ནས་བྱས་ཡོད་སེམས་པར་བྱེད་པ།
(11)རྒྱ་གར་བ་སྤྱི་ཡོངས་བཞིན་དུ་ད་ལྟ་འགྱོད་པ་དང་། བཤགས་པ། དེ་བཞིན་མྱ་ངན་གྱི་དུས་ཚོད་ཡིན་པར་ངོ་ཤེས་པར་བྱེད་པ།
(13)རྒྱ་གར་བ་གཞན་བཞིན་དུ་མྱ་ངན་གྱི་དུས་ཚོད་སྐབས་བག་མེད་བྱེད་མི་རུང་བ་དང་། ཇི་སྲིད་ང་ཚོ་བདེ་བ་མ་ཐོབ་པ་དེ་སྲིད་དུ་ང་ཚོ་བཙོན་ཁང་ནང་ངམ་ཡང་ན་རྒྱལ་ཁབ་ནས་སྤྱུགས་པ་དེ་འགྲིགས་པར་སེམས་པར་བྱེད་པ།
(14)མི་མང་ལ་སློབ་སྟོན་བྱེད་ཁུལ་གྱིས་རང་ཉིད་བཙོན་ཁང་དུ་མི་འགྲོ་བར་སྐྱོབ་པར་བྱེད་པ་དེ་རྨོངས་པ་ཁོ་ན་ཡིན་པ་རྒྱ་གར་བ་གཞན་བཞིན་དུ་སེམས་པ།
འདི་ལྟར་ཁོ་བོས་གསལ་ཁ་བཏོད་པའི་བདེན་པའི་ཨུ་ཚུགས་ཀྱི་སྤྱོད་པའི་སྙིང་པོ་སྟེ། འཚེ་མེད་ཞི་བ་དང་མི་བསྟུན་པ་དེ་དག་ནི། ཇི་ལྟར་ལུས་སྟོབས་ཀྱི་བཟང་ངན་ལ་མ་ལྟོས་པའི་སྐྱེས་པ་དང་བུད་མེད་ཀུན་གྱིས་སྒྲུབ་ནུས་ལ། ཐ་ན་ལོ་བཅུ་བཞི་ཅན་གྱི་བྱིས་པ་དང་ནད་པ་ཡིན་ཀྱང་ལས་སླ་བོ་ཡིན་པ་དང་། ལས་དེ་ཆེ་ན་རྒྱལ་ཁམས་ཡོངས་ཀྱི་མི་བུ་འབུམ་ཕྲག་མང་པོ་ཚོགས་ཏེ་སྒྲུབ་ཆོག་ལ་ཆུང་ན་མི་བུ་གཅིག་ཁེར་རྐྱང་ངམ་ཁྱིམ་ཚང་ནས་ཀྱང་སྒྲུབ་ཐུབ་པ་དེ་འདྲ་ཡིན་པ་གན་དྷིས་གསུངས་པའི་ལོ་རྒྱུས་ཡོད་པ་མང་དྲགས་པར་དོགས་པས་མ་བཀོད་པ་དེ་བཞིན། ལས་དེ་ནི་སྐད་ཅིག་ཐེངས་གཅིག་མ་ཡིན་པར་མི་ལོ་སུམ་ཅུ་ཡས་མས་སམ་དེ་ལས་རིང་བའི་དུས་ཚོད་དུ་ཡང་དང་བསྐྱར་དུ་རབ་དང་རིམ་པར་བྱས་བྱས་པ་དང་། སྤེལ་སྤེལ་པ་དང་། བསླངས་བསླངས་པ་ཞིག་སྟེ། དེ་ལྟ་དེ་ལྟའི་མཐའ་མ་ལ་དབྱིན་ཇིའི་མི་སེར་སྤེལ་མཁན་རྣམས་ཕྱིར་རང་ཡུལ་དུ་བསྐྲད་ཅིང་རྒྱ་གར་ལ་རང་དབང་རང་བཙན་ཐོབ་པའོ།། 
དེ་ལྟ་མོད་ཀྱི། ཁོང་གི་བདེན་པའི་ཨུ་ཚུགས་སམ་འཚེ་མེད་བསྟུན་མེད་ཀྱི་ལས་འགུལ་ལ་ཟུར་ཕྱོགས་ནས་དང་། ལྡོག་ཕྱོགས་ནས་དང་། དམའ་ཕྱོགས་ནས་ལྟ་བ་ནི་ཡོད་དང་ཡོད་ཀྱི། ཁྱད་པར་དུ་ཤ་དང་ཁྲག་དང་ཤི་བའི་རོ་དང་། བཙན་ཚུགས་དང་གཏུམ་དྲག་དང་སྒེར་གཅོད་ལ་མོས་པའི་ཚོགས་ཀྱིས་གན་དྷིའི་ཆབ་སྲིད་ཀྱི་ལས་འགུལ་དེ་ནི་འབྱོར་མེད་གྲལ་རིམ་གྱི་དྲག་པོའི་གསར་བརྗེ་ཡི་ཆོས་ཉིད་དང་རྩ་དོན། རང་བཞིན་བཅས་དང་འགལ་བ་སྟེ། རྒྱ་ཆེའི་མང་ཚོགས་སྐུལ་སློང་སྡེབ་ལངས་ཀྱིས་གསར་བརྗེ་བྱེད་སྒང་དུ། ཐལ་དྲགས་སོང་བ་བསྙད་དེ་འཚེ་མེད་ཞི་བ་ཉམས་སུ་ལེན་པ་ཟེར་བ་ནི་གཉོམ་ཆུང་རུང་བསྟུན་ཆེ་བའི་རྟགས་ཡིན་ལ། དེས་མང་ཚོགས་ཀྱི་ཧུར་བརྩོན་སེམས་ཤུགས་གཅོག་པར་བྱེད་པ་དང་། གསར་བརྗེའི་གོ་སྐབས་འཆོར་བར་བྱེད་པ། གསར་བརྗེའི་དུས་ཡུན་འགོར་འགྱངས་བྱེད་པ་སྟེ་འབུར་མགོ་ཐོ་བ་དང་མེ་ནང་ཆུ་བླུགས་ལྟར་འགྲོ་བར་མ་ཟད། ཕ་རོལ་དགྲ་བོའི་རྫིག་ཉམས་བསྐྱེད་པ་ལ་གྲོགས་བྱེད་པར་འགྱུར་ཕྱིར། འཚེ་མེད་ཞི་བའི་རྩ་དོན་དེས་མང་ཚོགས་རང་བཞིན་གྱི་ལས་འགུལ་སྒྱིད་ལུག་པར་བྱེད་ཅེས་སོགས་དགག་པ་དང་སྡིགས་དམོད་བྱེད་མཁན་ཡང་བྱུང་བ་དེ་ལྟ་བུའོ།།
1. མི་ཆོས་དགོངས་བཞེས་ཏེ། འཛམ་གླིང་མི་ཁྱིམ་གཅིག་ཏུ་གྲུབ་ཅིང་། མི་བུ་རེ་རེ་བཞིན་འགྲོ་མིའི་ཕུ་ནུ་ཡིན་པར་ལྟ་བའོ།།
10.ཚེ་སྲོག་ལ་བརྩི་འཇོག་ཡོད་པ་སྟེ། ཚེ་སྲོག་ཐམས་ཅད་ཀྱི་འཚོ་གཞེས་རིན་ཐང་ལ་བརྩི་འཇོག་ཡོད་པ་དང་། འཚོ་གནས་ཀྱི་མཁོ་གལ་ཕུད། སྲོག་ལྡན་གཞན་དག་གི་འཚོ་གནས་ཀྱི་ཐོབ་ཐང་ལ་བརྩི་འཇོག་ཡོད་འོས་ལ། མི་བྱེད་ཐུ་མེད་བྱུང་ནའང་སྲོག་ལྡན་གང་དེའི་འཆི་བའི་སྡུག་བསྔལ་དང་འཇིགས་སྐྲག་ཆུང་དུ་གཏོང་དགོས་པ་ཡིན་ནོ།།
ཡོངས་ཁྱབ་གསལ་བསྒྲགས་འགྲོ་བ་མིའི་ཐོབ་ཐང་།
༡༩༤༨ལོའི་ཟླ༡༢ཚེས༡༠ཉིན།
སྐྱེ་བོ་རེ་རེར་གསལ་བསྒྲགས་འདི་ནང་བཀོད་པའི་ཐོབ་ཐང་དང་རང་དབང་སྟེ། མི་རིགས་དང་། ཤ་མདོག ཕོ་མོ། སྐད་ཡིག ཆོས་ལུགས། སྲིད་དོན་བཅས་སམ། འདོད་ཚུལ་གཞན་དག་དང་། རྒྱལ་ཁབ་དང་སྤྱི་ཚོགས་ཀྱི་འབྱུང་ཁུངས། མཁར་དབང་། རིགས་རྒྱུད། དེ་མིན་གནས་ཚུལ་འདི་རིགས་གང་ཡང་རུང་བར་དབྱེ་འབྱེད་མེད་པའི་ཐོབ་དབང་ཡོད། ད་དུང་རྒྱལ་ཁབ་བམ། ས་གནས་གང་ཞིག་རང་བཙན་ཡིན་པ་དང་། ལྟ་རྟོག་འོག་ཏུ་གནས་པ། རང་སྲིད་རང་སྐྱོང་མ་ཡིན་པ། གཞན་དག་བདག་དབང་ཚད་འཛིན་ཡོད་པ་བཅས་ཇི་ལྟར་ཡང་དེ་དག་གི་སྐྱེ་བོ་གང་ཞིག་སྲིད་དོན་དང་། ཁྲིམས་དབང་། རྒྱལ་སྤྱིའི་གནས་སྟངས་བཅས་ཀྱི་ཐོག་ཏུ་ཁྱད་པར་མི་དབྱེ་བ་ཡིན།
དོན་ཚན་གསུམ་པ།
སྐྱེ་བོ་རེ་རེར་རང་དབང་ལྡན་ལ་དྲང་ཚུགས་ཆེ་བའི་ཁྲིམས་ཁང་ཞིག་ནས་གང་ལ་གཞན་གྱིས་ཁྲིམས་འགལ་ཉེས་སྐྱོན་གང་ཡང་བཙུགས་པ་དེ་དང་། གང་གི་ཐོབ་ཐང་དང་འོས་འགན་སྐོར་ཐག་གཅོད་བྱེད་པ། དེ་ཡང་ཕྱོགས་ལྷུང་བྲལ་ཞིང་ཀུན་གྱིས་གསལ་ཤེས་ཐུབ་པ་བཟོ་དགོས་བཅས་ཀྱི་ཐོབ་དབང་འདྲ་མཉམ་དུ་ཡོད།
༣ ཁྱིམ་ཚང་ནི་རང་བཞིན་གྱི་གཞི་རྩ་ལྡན་པའི་སྡེ་ཚན་གཅིག་སྒྲིལ་གྱི་ཚོགས་པ་ཞིག་ཡིན་ཞིང་། དེ་ལ་ཚོགས་སྡེ་དང་། རྒྱལ་ཁབ་གཞུང་ནས་སྲུང་སྐྱོབ་བྱེད་དགོས་ཀྱི་ཐོབ་དབང་ཡོད།
དོན་ཚན་བཅུ་དགུ་པ།
སྐྱེ་བོ་རེ་རེར་བསམ་བློ་གཏོང་བ་དང་། བསམ་ཚུལ་ཐད་བརྗོད་ཀྱི་རང་དབང་ལ་སྤྱོད་པའི་ཐོབ་ཐང་ཡོད། ཐོབ་ཐང་དེའི་ནང་གཞན་གྱིས་ཐེ་བྱུས་བྲལ་བའི་མནོ་བསམ་གཏོང་བ་དང་། ས་མཚམས་ཀྱི་དབྱེ་འགོག་མེད་པར་གནད་དོན་གང་ཡང་རུང་བའི་སྒོ་ནས་གནས་ཚུལ་དང་བསམ་གཞི་སྤེལ་བའམ། འཚོལ་བ། ལེན་པ་བཅས་ཀྱི་རང་དབང་རྣམས་ཀྱང་ཚུད་ཡོད།
དོན་ཚན་ཉེར་གསུམ་པ།
༡ སྐྱེ་བོ་རེ་རེར་ལས་ཀ་བྱེད་པ་དང་། ལས་རིགས་འདོད་འདེམས་བྱེད་པ། དེ་ཡང་དྲང་ལ་འོས་ཤིང་འཚམས་པའི་གནས་སྟངས་དང་འབྲེལ་བའི་ལས་ཀ་བྱེད་པ། ལས་ཀ་མ་ཐོབ་པའི་གནས་ལས་སྐྱོབ་པ་བཅས་ཀྱི་ཐོབ་ཐང་ཡོད།
༡ སུ་ཡིན་རུང་རང་ཉིད་དང་། རང་གི་ནང་མི་བཅས་པར་ཟས་གོས་དང་། སྡོད་ཁང་། སྨན་བཅོས། དེ་མིན་སྤྱི་ཚོགས་ཞབས་འདེགས་ཀྱི་མཐུན་རྐྱེན་དགོས་ངེས་བཅས་ལ་བརྟེན་ནས་ལུས་པོ་ཐང་ཞིང་། བདེ་ཐབས་འགྲིགས་ངེས་ཀྱི་འཚོ་བའི་གནས་སྟངས་ཤིག་དགོས་པའི་ཐོབ་ཐང་ཡོད་པ་དང་། དེ་འབྲེལ་ལས་ཀ་མ་ཐོབ་པ་དང་། ནད་ཀྱིས་མནར་བ། དབང་པོ་ཡན་ལག་ཉམས་ཤིང་ལུས་ཀྱི་ནུས་སྟོབས་ཤོར་བ། བཟའ་ཟླ་གྲོངས་པའི་ཕོ་ཧྲེང་དང་མོ་ཧྲེང་། རྒས་འཁོགས་བཅས་ཀྱི་སྐབས་སམ། གཞན་དག་རང་གི་ནུས་པས་ལྡེང་མིན་གྱིས་རྐྱེན་པའི་འཚོ་ཐབས་ཐོག་དཀའ་ངལ་བྱུང་སྐབས་དེ་ལ་འཚོ་སྐྱོབ་བྱ་དགོས་ཀྱི་ཐོབ་ཐང་ཡོད།
༢ ཤེས་ཡོན་སློབ་སྦྱོང་ནི་འགྲོ་བ་མི་ཡི་གཤིས་སྤྱོད་ཆ་གང་ས་ནས་ཡར་རྒྱས་གཏོང་བ་དང་། འགྲོ་བ་མིའི་ཐོབ་ཐང་དང་གཞི་རྩའི་རང་དབང་ལ་བརྩི་བཀུར་གྱི་ཤུགས་ནུས་ཀྱང་ཆེ་བསྐྱེད་བྱེད་དགོས་པ་བཅས་སུ་དམིགས་པ་ཡིན། དེས་རྒྱལ་ཁབ་ཁག་དང་། རིགས་རུས། ཆོས་ཀྱི་ཚོགས་སྡེ་བཅས་ཚང་མའི་དབར་ལ་ཕན་ཚུན་ཤེས་རྟོགས་དང་། བློ་ཡངས་བཟོད་འཁུར། མཛའ་གྲོགས་མཐུན་འབྲེལ་བཅས་པ་གོང་འཕེལ་གཏོང་དགོས་པ་དང་། ཞི་བདེ་ཡུན་གནས་ཀྱི་དོན་དུ་མཉམ་སྦྲེལ་རྒྱལ་ཚོགས་ཀྱི་ལས་དོན་རྒྱ་བསྐྱེད་བྱེད་དགོས་པ་ཡིན།
༢ སྐྱེ་བོ་རེ་རེར་ཚན་རིག་དང་། ཡི་གེའི་རིག་གནས། རྩོམ་རིག་བཅས་གང་ཡང་རུང་བ་སྟེ། རྩོམ་པ་པོ་གང་གི་ཐོན་སྤེལ་ལས་བྱུང་བའི་སེམས་སྟོབས་དང་། དངོས་པོའི་ཁེ་ཕན་སྲུབ་སྐྱོབ་བྱེད་པའི་ཐོབ་ཐང་ཡོད།
དངོས་གྲུབ་བསྒྲུབ་པའི་ཚུལ་གསུམ་
དངོས་གྲུབ་བསྒྲུབ་པའི་ཚུལ་གསུམ།
༼དུང་དཀར་ཚིག་མཛོད་ཆེན་མོ་༽ནས་བཏུས།
དངོས་གྲུབ་རྣམ་པ་གཉིས་
དངོས་གྲུབ་རྣམ་པ་གཉིས།
སངས་རྒྱས་ཆོས་ལུགས་ཀྱི་གསང་སྔགས་ཀྱི་གཞུང་ནས་བཤད་ཚུལ་ལ་བསྐྱེད་རིམ་མཐར་ཕྱིན་ པ་ན་ཐུན་མོང་གི་དངོས་གྲུབ་བརྒྱད་ཐོབ་པ་དང་།  རྫོགས་རིམ་མཐར་ཕྱིན་པ་ན་མཆོག་གི་ དངོས་གྲུབ་ཐོབ་སྟེ་སངས་རྒྱས་པ་ཡིན་ཞེས་བཤད་ཡོད་ཅིང་།  དེའི་སྐོར་མདོར་བསྡུས་ཤིག་ གཤམ་དུ་ཐུན་མོང་གི་གྲུབ་རྟགས་ཞེས་པ་དང་མཆོག་དང་ཐུན་མོང་དངོས་གྲུབ་ཞེས་པར་ གཟིགས།
༼དུང་དཀར་ཚིག་མཛོད་ཆེན་མོ་༽ནས་བཏུས།
མངལ་ཁྲག་གིས་འཁོར་ལོ་བྲིས་
མངལ་ཁྲག་གིས་འཁོར་ལོ་བྲིས།
བོན་གྱི་རྫས་སྦྱོར་རིག་པའི་གཞུང་འགའ་ཞིག་ནང་བུད་མེད་ཀྱི་མངལ་ཁྲག་གིས་འཁོར་ལོ་ཞིག་བྲིས་པའི་དཀྱིལ་དུ་རང་གིས་དམིགས་བྱའི་དགྲ་བོ་དེའི་མིང་དང་གཟུགས་བྲིས་ནས་དེའི་མཐའ་བསྐོར་དུ་འདོད་དོན་སྤེལ་ཚིག་ཅན་བྲིས་ནས་རིའི་རྩེར་མཆོད་རྟེན་གྱི་འོག་ཏུ་མནན་པའི་བྱ་ཐབས་ཞིག་ མངལ་གྱི་གནས་སྐབས་ལྔ། མངལ་དུ་མེར་མེར་པོ་དང་པོ་དང་།  ནུར་ནུར་པོ་གཉིས་པ་དང་། ལྟར་ལྟར་པོ་གསུམ་པ་དང་། འཁྲང་འགྱུར་བ་བཞི་པ་དང་། ཡན་ལག་འགྱུར་བ་ལྔ་པ་སྟེ་བདུན་ཕྲག་སུམ་ཅུ་སོ་བརྒྱད་གནས་སོ།། ༼དུང་དཀར་ཚིག་མཛོད་ཆེན་མོ་༽ནས་བཏུས།
པའོ་ཀུང་།
གདོང་རིས་སྣ་ཚོགས།
"པའོ་ཀུང་"གི་ཟློས་གར་ནང་དུ་པའོ་ཀྲེང་གི་གདོང་རིས་ནི་མདོག་ནག་པོ་དང་ཁམ་པ་གཙོ་བོ་ཡིན་ལ། དཀར་པོའི་སྨིན་མའི་བཅད་བཀོད་པ་དེས་མི་སྣ་དེའི་སྲིད་ཁྲིམས་སྐྱོང་སྐབས་དྲག་ཞན་བར་མ་ཀུན་ལ་གཉའ་ཤིང་ལྟར་སྙོམ་པའི་ཚུལ་སྤྱོད་མཚོན་ཡོན​།
དངོས་སྟོབས་ཀྱི་རིགས་པ་
དངོས་སྟོབས་ཀྱི་རིགས་པ།
སོ་སོ་སྐྱེ་བོ་རྣམས་ཀྱིས་ཡུལ་དེ་ཐོག་མར་རྟོགས་པ་ན།  རྟགས་ལ་བརྟེན་ནས་རྟོགས་དགོས་ པ་ཞིག་ལ་ཅུང་ཟད་ལྐོག་གྱུར་འཇོག་པ་ཡིན།  དེ་སྒྲུབ་བྱེད་ཀྱི་རིགས་པ་ལས།   དངོས་ སྟོབས་ཀྱི་རིགས་པ་དགོས།  མཚན་གཞི་སྒྲ་མི་རྟག་སྒྲུབ་བྱེད་ཀྱི་རིགས་པ་ལྟ་བུ་ཡིན།
ཐོ་ཆེན།
ཐོ་ཆེན་
རྔོ་ཐོག་
རྔོ་ཐོག།
༼དུང་དཀར་ཚིག་མཛོད་ཆེན་མོ་༽ནས་བཏུས།
རྔོག་བུ་
རྔོག་བུ།
རྔོག་བློ་ལྡན་ཤེས་རབ་དང་།  བུ་སྟོན་རིན་ཆེན་གྲུབ་གཉིས་ཡིན།
༼དུང་དཀར་ཚིག་མཛོད་ཆེན་མོ་༽ནས་བཏུས།
རྔོག་པའི་ཆོས་སྐོར་
རྔོག་པའི་ཆོས་སྐོར།
མར་པ་ལོ་ཙྰ་བའི་སློབ་མ་རྔོག་ཆོས་སྐུ་རྡོ་རྗེ་ལ་གསང་སྔགས་ཀྱི་རྒྱུད་མི་འདྲ་བ་བདུན་གྱི་ཆོས་སྐོར་མན་ངག་དང་བཅས་པ་ཆ་ཚང་ཡོད་ཅིང་། དེའི་ནང་གསེས་མར་པ་ལོ་ཙྰ་བ་རང་ལ་གསན་པ་དྲུག་སྟེ།   ༡.ཀྱེེ་རྡོ་རྗེ་ལྷ་དགུ།     ༢.བདག་མེད་ལྷ་མོ་བཅོ་ལྔ།      ༣.རྡོ་རྗེ་གདན་བཞི་ལྷ་མང་།      ༤..ཡེ་ཤེས་དབང་ཕྱུག་མ།       ༥.མ་ཧྰ་མྰ་ཡ་ལྷ་ལྔ།      ༦.གུར་རིགས་བསྡུས་བཅས་དང་།     ༧.ཁམས་པ་ཤེས་རབ་རྡོ་རྗེ་ལ་གསན་པ་འཇམ་དཔལ་གསང་ལྡན་བཅས་བདུན་ལ་ཟེར། ༼དུང་དཀར་ཚིག་མཛོད་ཆེན་མོ་༽ནས་བཏུས།
རྔོག་ཆོས་སྐུ་རྡོ་རྗེ་
རྔོག་ཆོས་སྐུ་རྡོ་རྗེ།
མར་པའི་སློབ་མ་ཀྖེན་བཞིའི་ཡ་གྱལ་ལྷོའི་ཀ་བ།（འདིའི་འཁྲུངས་ལོ་དང་གཤེགས་ལོ་ལ་བཤད་ཚུལ་མི་འདྲ་བ་གསུམ་ཙམ་འདུག 《དེབ་སྔོན》ལྟར་ན）འདི་ཉིད་ཡབ་རྔོག་བན་ཆེན་ཁ་པ་དང་ཡུམ་འོད་ལྡན་མའི་སྲས་སུ་རབ་བྱུང་དང་པོའི་མེ་བྱི་（༡༠༣༦）ལོར་གཞུང་རི་བོར་ སྐུ་འཁྲུངས། གཞོན་ནུའི་དུས་ཡབ་ཆོས་སོགས་ལ་ཐོས་བསམ་མཛད་པས་མཁས་པར་གྱུར།   པ་བཟའ་ཆོས་འཚོ་ཁབ་ཏུ་བཞེས།   དགེ་བཤེས་དགྱེར་ཆུང་པས་གསོལ་བ་བཞིན་མར་པའི་དྲུང་དུ་བྱོན།  སྔ་རྗེས་སུ་ཕྱག་རྟེན་གཏོས་ཆེ་བ་ཕུལ་ནས་དགྱེས་རྡོར་དང་།  གདན་བཞི།     མ་ཧྰ་མྰ་ཡྰ་རྣམས་ཀྱི་རྒྱུད་མན་ངག་དང་གདམས་ངག་དཔག་མེད་གསན།                                          འདི་ཉིད་གཞུང་བཤད་ཆུ་བོའི་རྒྱུན་ལྟ་བུའི་བཀའ་བབས་ཡིན།    རི་བོ་ཁྱུང་ལྡིང་གི་ལྷ་ཁང་བཏབ།  མཐར་དགུང་ལོ་དྲུག་ཅུ་རེ་བདུན་པ་རབ་བྱུང་གཉིས་པའི་ཆུ་རྟ（༡༡༠༢）ལོར་སྐུ་གཤེགས།     ཁོང་གི་སློང་མ་བ་རམ་རྩ་ཅན་དང་།     པ་ཝ་བ་ཅན།  རྔོག་མུན་པ་ཅན་   སུམ་པ་ཕོད་ཀ་ཅན་ཏེ་ཅན་བཞི་སོགས་རིམ་པར་བྱུང་།    ལོ་རྒྱུས་རྒྱས་པ་རི་བོ་ཆེ་དཔོན་ཚང་ཚེ་དབང་རྒྱལ་གྱིས་བརྩམས་པའི《ལྷོ་རོང་ཆོས་འབྱུང》ཤོག་གྲངས་༣༧ནས་ཤོག་གྲངས་ཁ་ཤས་ཡོད་པ་དང་།      《དེབ་ཐེར་སྔོན་པོ》ལེ་ཚན[ཉ]པའི་ཤོག་གྲངས༣པའི་ནང་།   《ཆོས་བྱུང་མཁས་པའི་དགའ་སྟོན》ལེ་ཚན་[ན]པའི་གྲངས༢༠ནས༢༡བར་བཅས་སུ་གསལ། ༼དུང་དཀར་ཚིག་མཛོད་ཆེན་མོ་༽ནས་བཏུས།
རྔོག་ལོའི་བཤད་རྒྱུད་
རྔོག་ལོའི་བཤད་རྒྱུད།
རྔོག་ལོ་ཙྰ་བ་ཆེན་པོ་བློ་ལྡན་ཤེས་རབ་ནས་བརྒྱུད་པའི་ཕར་ཕྱིན་དང་། བྱམས་ཆོས།  དབུ་མ།  ཚད་མ།  མངོན་པ་བཅས་ཀྱི་བཤད་པའི་རྒྱུན་ལ་ཟེར་ཞིང་།  བཤད་རྒྱུད་དེར་འདུལ་བ་མ་གཏོགས་གཞུང་བཀའ་པོད་བཞིའི་བཤད་རྒྱུན་ཆ་ཚང་བ་ཡོད།  འདིའི་སྐོར་གྱི་ལོ་རྒྱུས་ཅུང་ཟད་རྒྱས་པ་ལས་ཆེན་ཀུན་དགའ་རྒྱལ་མཚན་གྱིས་མཛད་པའི་《བཀའ་གདམས་ཆོས་འབྱུང་གསལ་བའི་སྒྲོན་མེ》དང《དེབ་ཐེར་སྔོན་པོ》ལེ་ཚན[ཆ]པ་རྔོག་ལོ་པ་ཚབ་བརྒྱུད་པ་དང་བཅས་པ་དང་།  དབུ་ཚད་བྱམས་ཆོས་སོགས་ཇི་ལྟར་བྱུང་བའི་སྐབས་གཉིས་སུ་གསལ། ༼དུང་དཀར་ཚིག་མཛོད་ཆེན་མོ་༽ནས་བཏུས།
ཐག་སོག
ཐག་སོག​་